Wusyep Bwore tikin Got JON 1\nTalah tikin Got kin wusyep tehei ŋaiye laip\n1 Ŋendeheiyeh kin ŋaiye Got yukur ŋende ŋaiꞌe ŋaiꞌe lalme pe,\nWusyep si narp yer.\nKin narp topoꞌe Got, topoꞌe kin ŋahilyeh taꞌe Got.\n2 Somoho somohonme ŋaiye ŋendeheiyeh kin pe,\nWusyep kin narp topoꞌe Got.\n3 Pe Got ŋaname Wusyep ŋaiye ka ende ŋaiꞌe ŋaiꞌe lalme pe, kin ŋende.\nŊaiꞌe ŋaiꞌe lalme ŋaiye nate sai pe,\nyukur kin nat yaŋah ŋoinde nate sai, pakai.\n4 Wusyep uku kin tehei ŋaiye laip,\ntopoꞌe laip uku kin yirise ŋaiye naŋarꞌe nal lenge miyeꞌ tuweinge lalme.\n5 Pe yirise luku kin naŋarꞌe nato yepelmbe pe,\nyepelmbe yukur tatame ka oipe yirise luku ŋaiye naŋarꞌe.\n6 Mat 3.1, Mak 1.4, Luk 3.1-2Got nember miyeꞌ ende nat, naŋ kin Jon. 7 Kin nat ŋaiye ka ininge alaŋatme wusyep me yirise luku el lenge miyeꞌ tuweinge no, ka yisyunde wusyep uku pe, ŋoihmbwaip tinge ka teŋeime wusyep uku. 8 Miyeꞌ uku pe, kin yukur yirise luku, pakai. Kin nat ŋaiye ka ininge alaŋatme wusyep me yirise luku.\n9 Yirise leꞌe pe, kin yirise bwore mise ŋaiye si nate gah kekep pe,\nkin naŋarꞌe gah lenge miyeꞌ tuweinge lalme.\n10 Wusyep si nate gah narp kekep.\nGot topoꞌe Wusyep ilyeh uku, tinge hindi yende kekep lalme,\nkom lenge miyeꞌ tuweinge gah kekep yukur yetekeꞌe yoworme kin.\n11 Kin nate ŋoto kekep ŋaiye moi jeheinge kitikin,\nkom lenge moi ilyeh kin yukur hriphrip ŋaiye ka yurp topoꞌe kin.\n12 O lenge miyeꞌ tuweinge syeꞌ hriphrip me kin,\ntopoꞌe tinge yambaꞌe kin pe, ŋoihmbwaip tinge teŋeime kin.\nTaꞌe luku pe, kin nangange lenge luh ŋaiye ka yurp tuꞌe talah tikin Got.\n13 Tinge yukur tahar talah tikin Got jande yaŋah lenge yai mam\nŋaiye timbit yate yarp ilyeh no, yaraꞌ lenge,\ntopoꞌe yukur gande ŋasande tikin miyeꞌ ŋaiye kekep, pakai.\nKom Got ŋende lenge tahar ŋambaran pe, ka yurp tuꞌe talah kin.\n14 Wusyep uku kin nat taꞌe miyeꞌ hiꞌ pe, kin narp topoꞌe poi.\nŊoih miꞌmiꞌ topoꞌe ŋoihmbwaip mise papararme kin.\nPoi si metekeꞌe yirise miꞌ kin.\nYai naŋaꞌe wutuꞌ nalme Talah esep ilyeh uku ŋaiye kin nember nat.\n15 Jon tambah nal hlaꞌ ŋanange wusyep me kin taꞌe leꞌe, “Kin miyeꞌ ilyeh uku ŋaiye somohon ŋam manange wusyep. Ŋam manange na, ‘Kin ka ot gunde ŋam, kom kin nengelyembe ŋam. Detale, kin somoho somohonme si narp yerme ŋam.’ ”\n16 Ŋoih miꞌmiꞌ pe, kin paparar supulme miyeꞌ uku.\nPe ŋaiye ŋoih miꞌmiꞌ kin uku pe, kin ŋende bworerme poi lalme.\n17 Got naŋaꞌe wusyep erŋeme nalme syep Moses\nŋaiye ka angange el lenge miyeꞌ tuweinge.\nKom ŋaiye nato Jisas Krais pe, lenge miyeꞌ tuweinge lalme\nyambaꞌe ŋoih miꞌmiꞌ topoꞌe ŋoihmbwaip mise.\n18 Yukur miyeꞌ lakai tuwei ende yetekeꞌe Got.\nTalah esep ilyeh tikin Got uku pe, kin Got pe, kin narp sehei me Yai.\nTaꞌe luku pe, kin ilyehe ŋaiye pasam poi Got.\n(Mat 3.1-12, Mak 1.7-8, Luk 3.15-17)\n19 Lenge miyeꞌ embep tikin Juta yember lenge pris topoꞌ lenge Livai yasme Jerusalem yate yisilihme Jon na, “Nin lahmende liki?” 20 Jon yukur garnge ŋaiye ka ungwisme wusyep tinge. Kin ŋana lenge bwore bwarme na, “Ŋam yukur miyeꞌ ilyeh ŋaiye Got nalaŋatme nange ka ungwisme lenge miyeꞌ tuweinge kin.” 21 Lo 18.15,18, Mal 4.5Taꞌe luku pe, tinge yisilihme na, “Ŋaiye taꞌe liki pe, nin lahmende? Taꞌe nin Elaija lakai?” Jon nungwisme wusyep na, “Ŋam pakai.” Pe tinge yisilihme na, “Taꞌe nin profet ilyeh ŋaiye poi marp meseperhme lono?” Kin nungwisme wusyep tinge na, “Pakai.” 22 Taꞌe luku pe, tinge yisilihme na, “Ini poi ŋaiye nin lahmende. Poi ya plihe menge wusyep plihe mila mini lenge mitiŋ ŋaiye yember poi mat. O ŋaiye nin pe, ni ŋanange nin lahmende?” 23 Ais 40.3Jon nungwisme wusyep tinge gande wusyep tikin profet Aisaia ŋaiye nainge na, “Ŋam wonge tikin miyeꞌ ende gal gal narp na tas moi gungurar ŋaiye miyeꞌ mitiŋ pakai. Yiche yihyete ŋahwikin ka yelme ŋaiye Lahmborenge ka ot.”\n24 Lenge miyeꞌ syeꞌ uku pe, lenge Farisi yember lenge yat. 25 Pe tinge yate yisilihme Jon na, “Ŋaiye nin yukur miyeꞌ ilyeh ŋaiye Got nalaŋatme nange na ungwisme lenge miyeꞌ tuweinge kitikin, topoꞌe nin yukur Elaija, lakai profet ende pe, detaꞌe lai ti nin gihyeꞌe pinip lenge miyeꞌ tuweinge?” 26 Jon nungwisme wusyep tinge na, “Ŋam gwihyeꞌe lenge pinip pakaiye. Kom miyeꞌ ende kin narp bumbe me yip pe, yukur yip sisyeme kin. 27 Kin miyeꞌ ilyeh uku ŋaiye nat gande ŋam. Kom ŋam yukur bwore tatame ŋaiye ma mesembele mwah ŋaiye ŋihip hiꞌ kin.” 28 Jon ŋotop lenge miyeꞌ uku ŋanange wusyep ŋanar moi Betani, nal ŋumburꞌe ŋaiye mih Jordan, luh moi ŋaiye Jon gihyeꞌe pinip lenge miyeꞌ tuweinge.\nJisas kin Worsip Talah tikin Got\n29 Nyermbe pe, Jon ŋetekeꞌe Jisas natme kin pe, Jon ŋanange na, “Yetekeꞌe! Kin Worsip Talah tikin Got, ŋaiye nongohe ŋoihmbwaip pupwa lenge miyeꞌ tuweinge tikin kekep! 30 Kin ŋilyeh eꞌe ŋaiye ŋam mende wah manange wusyep me kin na: miyeꞌ ende ka ot gunde ŋam, kom kin nengelyembe ŋam. Detale, kin somoho somohonme si narp yerme ŋam. 31 Somohon ŋam yukur sisyeme kin lahmende. Kom ŋam mate gwihyeꞌe pinip lenge miyeꞌ tuweinge Israel no, ka sisyeme ŋaiye kin lahmende.” 32 Jon ŋanange ŋoworꞌe ember na, “Ŋam metekeꞌe Yohe Yirise nase moihlaꞌ gah taꞌe jesumbihnip nate narp kin. 33 Teter ŋam jinjame nange kin miyeꞌ ilyeh uku. Kom somohon ŋupe ŋaiye Got nember ŋam mat ŋaiye ma gwihyeꞌe pinip lenge miyeꞌ tuweinge pe, kin ŋana ŋam taꞌe leꞌe, ‘Na etekeꞌe Yohe Yirise ka ote guh orp miyeꞌ ende pe, kin miyeꞌ ilyeh ŋaiye ka gihyeꞌe Yohe Yirise el lenge miyeꞌ tuweinge.’ ” 34 Jon ŋanange na, “Ŋam si metekeꞌe ŋai uku ŋaiye ŋende me Jisas pe, ŋam mana yip ŋaiye kin Talah tikin Got.”\nŊendeheiyeh ŋaiye Jisas nambaꞌ lenge jetalah\n35 Nyermbe ŋaiye Jon gan uku pe, lenge jetalah kin hoi jan yotop kin. 36 O ŋupe ŋaiye kin ŋetekeꞌe Jisas nat nal pe, kin ŋanange na, “Yetekeꞌe! Luku Worsip Talah tikin Got.” 37 Lenge jetalah hoi tikin Jon yisande wusyep ŋaiye Jon ŋanange pe, tinge yal topoꞌe Jisas. 38 Jisas bunjenge ŋetekeꞌe tinge hindi ŋaiye jande kin yal pe, kin ŋisilih lenge na, “Yip hindi yahaiꞌe ŋaimune?” Tinge yungwisme wusyep kin na, “Jetmam, nin narp pa?” 39 Jisas nungwisme wusyep tinge na, “Yip yute yetekeꞌe.” Pe tinge yal topoꞌe kin ya yetekeꞌe luh moi ŋaiye kin narp pe, tinge yarp topoꞌe kin ŋaiye ŋau yungwiris yeh uku. Ki taꞌe ŋaiye ŋau ambaꞌe hoye hoye ŋaiye yungwiris. 40 Miyeꞌ ŋoinde ŋaiye tinge hindi hoime yisande wusyep Jon pe, naŋ kin Andru. Kin toꞌ tikin Saimon Pita. 41 Nilyehe sai, kin nal ŋetekeꞌe tatai kin Saimon pe, kin ŋaname na, “Poi si metekeꞌe Mesaia.” Naŋ tehei Mesaia pe, ki taꞌe leꞌe, Miyeꞌ ŋaiye Got nalaŋatme nange ka ungwisme lenge miyeꞌ tuweinge kitikin. 42 Miꞌe pe, Andru nambaꞌe Saimon nenge nalme Jisas. Jisas ŋembep nal ŋusukumbe miꞌe pe, kin ŋaname na, “Nin Saimon, talah tikin Jon. Kom ma gwil naŋ nin Sipas.” Naŋ uku ki ŋahilyeh taꞌe Pita, topoꞌe naŋ tehei kin ŋeser.\nJisas gal lenge Filip hindi Nataniel\n43 Nyermbe pe, Jisas ŋoiheryembe ŋaiye ka el distrik Galili. Kin ŋetekeꞌe Filip pe, kin ŋaname na, “Ot topoꞌme ŋam!” 44 Filip kin miyeꞌ tikin moi embere Betsaida ŋaiye moi jeheinge tititinge Andru hindi Pita. 45 Filip nal ŋetekeꞌe Nataniel pe, kin ŋaname na, “Poi si metekeꞌe miyeꞌ ŋaiye Moses nainge wusyep me kin sai nato tup tikin wusyep erŋeme, topoꞌe lenge profet yainge wusyep me kin. Kin Jisas tikin moi embere Nasaret, topoꞌe kin talah Josep.” 46 Nataniel ŋanange na, “Ŋam sisyeme, yukur ŋainde bwore ka tuhur si oto Nasaret.” Pe Filip ŋaname na, “Ni ote etekeꞌe!”\n47 Ŋupe ŋaiye Nataniel nate ŋetekeꞌe Jisas pe, Jisas ŋaname na, “Yetekeꞌe! Kin miyeꞌ Israel bwore mise. Yukur ŋainde pupwa homboꞌe sai nato kin.” 48 O Nataniel ŋisilihme Jisas na, “Nin sisyeme ŋam taꞌe lai?” Jisas nungwisme wusyep kin na, “Teter ŋaiye Filip yukur gal nin ŋaiye na ot pe, ŋam si metekeꞌ nin ŋaiye nin narp lou ŋip tuwihe.”* Jon nainge lou fik, kom poi mainge lou ŋip. 49 Nataniel nungwisme wusyep kin na, “Jetmam, nin talah tikin Got! Nin kiŋ titinge lenge Israel!” 50 Jisas nungwisme wusyep kin na, “Ŋam mana nin nange ŋam metekeꞌ nin narp lou ŋip tuwihe pe, luku tehei ŋaiye ŋoihmbwaip nin teŋeime ŋam, lakai? Mindemboi na etekeꞌe ŋaiꞌe ŋaiꞌe syeꞌ ki ŋembere nengelyembe leꞌe.” 51 Stt 28.12Pe Jisas ŋana lenge na, “Ŋam mana yip bwore mise! Pa yetekeꞌe moihlaꞌ ka hohou si pe, lenge walip hlaꞌ tikin Got ka juh yunuh jin luh ŋaiye Talah tikin Miyeꞌ narp.”\n1.6 Mat 3.1, Mak 1.4, Luk 3.1-2\n1.21 Lo 18.15,18, Mal 4.5\n1.23 Ais 40.3\n*1.48 Jon nainge lou fik, kom poi mainge lou ŋip.\n1.51 Stt 28.12


Isaya 9 - Holy Bible [Luo Bible 2020] - (Isa 9)\nKata kamano, joma ne nigi chandruok ok nochak obed gikuyo kendo. E ndalo mosekadho Nyasaye nomiyo piny Zebulun gi piny Naftali odoko pinje michayo, to e ndalo mabiro Jehova Nyasaye notingʼ malo Galili mar ogendini man yo nam modak e tiend aora Jordan:\nJoma wuotho e mudho oseneno ler maduongʼ; jogo modak e piny man-gi mudho mandiwa, ler oserienynegi.\nIsemiyo piny oyarore kendo isemedo morgi, mi gibedo gi ilo e nyimi mana kaka oganda bedo gi mor e ndalo keyo, kendo mana kaka ji bedo gi mor ka gipogo gik ma oyaki.\nMana kaka e kinde mane olo jo-Midian e lweny, iseturo jok mane turogi, kaachiel gi lodi mane gitingʼo e gokni, ma gin ludh ngʼama sandogi.\nWuoch duto mag lweny kaachiel gi lewni motimo remo mag jolweny, ibiro ter e mach, ginibedi ramoki mar mach.\nNimar osenywolnwa nyathi, adier osemiwa wuowi, kendo loch nobedi e lwete. Noluong nyinge ni Jabura Mahono, Nyasaye Maratego, Wuoro Manyaka Chiengʼ kendo Ruodh Kwe.\nLochne gi kwe mare nobed maonge giko. Enobed e kom loch mar Daudi kendo e pinyruodhe, bende enogure motegno ka orite gi adiera kod tim makare, chakre kawuono nyaka chiengʼ. Jehova Nyasaye Maratego notim ma kuom tekone owuon.\nJehova Nyasaye oseoro wach ni okecho gi joka Jakobo, kendo wachno osechopo ne jo-Israel.\nJi duto biro winjo wachno jo-Efraim kod joma odak Samaria duto, ma wuoyo gi sunga kod wangʼ teko kawacho niya,\n“Ute mag matafare osepodho, to wabiro gedo kendo kod kite mopa, bende kata obedo ni yiend ngʼowu osetongʼ to wabiro pidho yiend sida kargi.”\nTo Jehova Nyasaye biro miyo wasik Rezin teko mondo oked kodgi, adier obiro thuwogi kod wasigu.\nJo-Aram mane oa yo wuok chiengʼ kod jo-Filistia mane oa yo podho chiengʼ; osetieko jo-Israel pep. Kata ka magi duto osetimore, to mirimbe pod ok orumo kuomgi kendo pod odhi nyime mana gikumogi.\nKata obedo ni osekumogi kamano to ji pok odwogo ire bende pok gimanyo wangʼ Jehova Nyasaye Maratego.\nOmiyo Jehova Nyasaye biro ngʼado joma ogen kod ji ajia mag Israel, othith kod odundu e odiechiengʼ achiel;\njodongo kod joma ogen e wich jo-Israel, to jonabi mapuonjo miriambo e iwe.\nJotend ogandani osemiyo gilal kendo joma otelnegi bende oserwenyo.\nKuom mano Ruoth Nyasaye ok nobed mamor gi jomatindo bende ok nokech nyithi kiye kod mon ma chwogi otho, nikech ji duto opongʼ gi richo kendo timo timbe mamono bende dhogi opongʼ gi weche mochido. To Kata ka magi duto osetimore to mirimbe ok orumo kuomgi kendo pod odhi nyime mana gikumogi.\nAdier timbe mamono chalo gi mach maliel; ma wangʼo pedo kod kuthe, kendo omiyo bungu modinore wangʼ mi dhuol iro maduongʼ mochomo malo.\nMirimb Jehova Nyasaye Maratego biro wangʼo piny, kendo ji ema nobed ramoki mar mach, kendo onge ngʼat mano ngʼwon-ne nyawadgi.\nE bathe korachwich gibiro mecho to pod gidenyo adenya; to e bathe koracham gibiro chiemo to ok giniyiengʼ. Ngʼato ka ngʼato nocham mana ringre nyathine owuon.\nManase biro chamo Efraim kendo Efraim nocham Manase; giduto ginibed wasik Juda. Kata ka magi duto osetimore, to mirimbe pod ok orumo kuomgi kendo pod odhi nyime mana gikumogi.\nIsaya 1 / Isa 1\nIsaya 2 / Isa 2\nIsaya 3 / Isa 3\nIsaya 4 / Isa 4\nIsaya 5 / Isa 5\nIsaya 6 / Isa 6\nIsaya 7 / Isa 7\nIsaya 8 / Isa 8\nIsaya 9 / Isa 9\nIsaya 10 / Isa 10\nIsaya 11 / Isa 11\nIsaya 12 / Isa 12\nIsaya 13 / Isa 13\nIsaya 14 / Isa 14\nIsaya 15 / Isa 15\nIsaya 16 / Isa 16\nIsaya 17 / Isa 17\nIsaya 18 / Isa 18\nIsaya 19 / Isa 19\nIsaya 20 / Isa 20\nIsaya 21 / Isa 21\nIsaya 22 / Isa 22\nIsaya 23 / Isa 23\nIsaya 24 / Isa 24\nIsaya 25 / Isa 25\nIsaya 26 / Isa 26\nIsaya 27 / Isa 27\nIsaya 28 / Isa 28\nIsaya 29 / Isa 29\nIsaya 30 / Isa 30\nIsaya 31 / Isa 31\nIsaya 32 / Isa 32\nIsaya 33 / Isa 33\nIsaya 34 / Isa 34\nIsaya 35 / Isa 35\nIsaya 36 / Isa 36\nIsaya 37 / Isa 37\nIsaya 38 / Isa 38\nIsaya 39 / Isa 39\nIsaya 40 / Isa 40\nIsaya 41 / Isa 41\nIsaya 42 / Isa 42\nIsaya 43 / Isa 43\nIsaya 44 / Isa 44\nIsaya 45 / Isa 45\nIsaya 46 / Isa 46\nIsaya 47 / Isa 47\nIsaya 48 / Isa 48\nIsaya 49 / Isa 49\nIsaya 50 / Isa 50\nIsaya 51 / Isa 51\nIsaya 52 / Isa 52\nIsaya 53 / Isa 53\nIsaya 54 / Isa 54\nIsaya 55 / Isa 55\nIsaya 56 / Isa 56\nIsaya 57 / Isa 57\nIsaya 58 / Isa 58\nIsaya 59 / Isa 59\nIsaya 60 / Isa 60\nIsaya 61 / Isa 61\nIsaya 62 / Isa 62\nIsaya 63 / Isa 63\nIsaya 64 / Isa 64\nIsaya 65 / Isa 65\nIsaya 66 / Isa 66


1 Korintho 10:7\nKik ulam nyiseche manono, kaka moko kuomgi nolamo, kaka wasomo e Muma ni, “Jo-Israel nobet piny mondo ocham kendo omadh gik ma otimgo misango, bang’e ne gia malo mondo gitug tugo maricho.”\nTo notiekgi e giko, nimar igi e nyisechegi, kendo gisungore mana ni gik makelonigi wichkuot, bende giparo mana weche mag pinyni.\nJanabi moro ma ja Krete wadgi nowacho niya, “Pile jo-Krete gin jomriambo. Gin ondiegi maricho, kendo jowuoro ma josamuoyo.”\n Kuom mano mondo waweuru ng’ado ni jowadwa bura. To keturu chunyu mondo une ni ok utimo gimoro manyalo miyo owadu podhi, kata ma dimi otim richo. Ang’eyo maber chutho kaka ja-Kristo, ni onge chiemo moro ma inyalo luongo ni kuero. To ka ng’ato paro ni gimoro en gima kuero, to gino bedone mana kuero. Ka gimoro ma in ichamo chwanyo owadu, to mano nyiso ni iseweyo wuotho e hera. Omiyo kik iwe chiemo ma ichamo keth ng’at ma Kristo nothone! Bed kitang’ mondo gima ineno ni ber kik mi jomoko kinde mar wuoyo marach, nikech Loch Nyasaye ok en wach mar chiemo kata mar madho gimoro, to en mana wach tim makare gi kue kod mor ma Roho Maler kelo.\n2 Timotheo 3:1-9\n To ng’e malong’o ni kinde mag chandruok nobedi e ndalo mag giko. Ji nobed joma oherore kendgi giwegi, kendo ma ohero pesa. Ginibed joma wuorore kendo ma jong’ayi, kendo ma yanyo ji. Bende ok giniwinj jonywolgi, bende ok ginibed joma goyo erokamano, kata joma oluoro Nyasaye. Ginibed joma ok ohero jowetegi, kendo mamako sadha. Bende ginibed joma jokuoth kendo joma oowore, kendo jomahundu, kendo joma ok ohero gik mabeyo. Ginibed andhoke kendo joma mwomore kendo josunga, bende ginibed joma ohero raha moloyo Nyasaye. Ginitim gik mamiyo ginenore ka joma oluoro Nyasaye, to ngimagi to nonyis ni gionge gi teko ma luoro Nyasaye kelo. In to nyaka ibed mabor gi joma kamago. Joma kamago ema yudo thuolo mar donjo e mier, kendo hoyo mon mayomyom mogangore gi richo, kendo ma gombo mayoreyore ywayo koni gi koni. Gin mon matemo puonjore pile, to ok nyal ng’eyo adiera chuth. Kaka Janes gi Jambre nokedo gi Musa, e kaka joma richogo bende kedo gi adiera. Gin joma parogi okethore, kendo joma yiegi orem. To ok ginidhi nyime, nikech fupgi nofwenyre e lela e nyim ji duto, mana kaka fup Janes gi Jambre bende ne ofwenyore.


Chik ne Jokristo Weteni Iti, Ng’egi Maber, Kendo Ikechgi | Puonjruok mar Ohinga mar Jarito\nSOM E Abua Acholi Afrikaans Aja Akha Albanian Altai Alur Amharic Amis Arabic Armenian Armenian (Ma Imbo) Assamese Aukan Aymara Azerbaijani Azerbaijani (Cyrillic) Bashkir Bassa (Cameroon) Batak (Karo) Batak (Simalungun) Batak (Toba) Belize Kriol Bengali Biak Bicol Bislama Bolivian Bulgarian Cakchiquel Cambodian Catalan Cebuano Changana (Mozambique) Chavacano Chichewa Chiga Chin (Hakha) Chinese Cantonese (Simplified) Chinese Cantonese (Traditional) Chinese Mandarin (Machon) Chinese Mandarin (Mayot) Chitonga Chitonga (Malawi) Chitonga (Zimbabwe) Chitumbuka Chiyao Chokwe Chol Chopi Chuabo Chuukese Cibemba Cinamwanga Cinyanja Croatian Czech Damara Dangme Danish Dhok mar Ranyisi ma Australian Dhok mar Ranyisi ma Brazilian Dhok mar Ranyisi ma Colombian Dhok mar Ranyisi ma Filipino Dhok mar Ranyisi ma Finnish Dhok mar Ranyisi ma Italian Dhok mar Ranyisi ma Korean Dhok mar Ranyisi ma Mexican Dhok mar Ranyisi ma Panamanian Dhok mar Ranyisi ma Polish Dhok mar Ranyisi ma Russian Dhok mar Ranyisi ma Spanish Dhok mar Ranyisi ma Swedish Dhok mar Ranyisi ma Venezuelan Dhok mar Ranyisi ma Zimbabwe Dhok mar ranyisi ma Amerka Dhok mar ranyisi ma Argentinian Dholuo Digor Douala Drehu Dutch Edo Efik Esan Estonian Ewe Fante Faransa Fijian Finnish Fon Ga Garifuna Georgian German Gitonga Gokana Greek Greenlandik Guadeloupean Creole Guarani Gujarati Gun Haitian Creole Hausa Havu Hebrew Herero Hiligaynon Hindi Hiri Motu Hmong (White) Hungarian Iban Ibanag Ibanda Icelandic Idoma Igbo Igede Iloko Indonesian Isoko Italian Japanese Javanese Jula Kabiye Kabuverdianu Kachin Kannada Karen (S'gaw) Kazakh Kazakh (Arabic) Kekchi Khana Kikaonde Kikongo Kikuyu Kiluba Kimbundu Kinande Kinyarwanda Kipende Kirghiz Kiribati Kirundi Kisi Kisonge Kisungu Kituba Kongo Konkani (Roman) Korean Krio Kurdish Kurmanji Kurdish Kurmanji (Caucasus) Kurdish Kurmanji (Cyrillic) Kwangali Kwanyama Kyangonde Lahu Laotian Lari Latvian Lenje Lingala Lithuanian Lomwe Low German Luganda Lukhonzo Lunda Luvale Macedonia Macua Madagascar Sign Language Makhuwa-Meetto Malagasy Malay Malayalam Maltese Mam Mambwe-Lungu Manyawa Mapundugun Marathi Marshallese Mauritian Creole Maya Mazatec (Huautla) Mbunda Mingrelian Mixtec (Guerrero) Mizo Mongolian Moore Motu Myanmar Nahuatl (Central) Nahuatl (Guerrero) Nahuatl (Huasteca) Nahuatl (Nothern Puebla) Navajo Ndau Ndebele Ndebele (Zimbabwe) Ndonga Nepali Ngabere Ngangela Nias Niuean Norwegian Nsenga Nyaneka Nyungwe Nzema Okpe Oromo Ossetian Otetela Palauan Pangasinan Papiamento (Curacao) Persian Pidgin (West Africa) Polish Ponapean Portuguese Portuguese (Portugal) Punjabi Quebec (Ancash) Quechua (Ayacucho) Quechua (Bolivia) Quechua (Cuzco) Quiche Quichua (Chimborazo) Quichua (Imbabura) Rarontongan Romanian Romany (Macedonia) Romany (Macedonia) Cyrillic Romany (Serbia) Romany (Southern Greece) Ronga Runyankore Russian Rutoro Samoan Sangir Sango Saramaccan Sena Sepedi Sepulana Serbian Serbian (Roman) Sesotho (Lesotho) Sesotho (South Africa) Setswana Seychelles Creole Shona Sidama Silozi Sinhala Slovak Slovenian Solomon Islands Pidgin Spanish Sranantongo Sunda Swahili Swahili (Congo) Swati Swedish Taabwa Tagalog Tahitian Tajiki Tamil Tandroy Tankarana Tarascan Tatar Telugu Tetun Dili Thai Tigrinya Tiv Tlapanec Tojalabal Tok Pisin Tongan Totonac Tshiluba Tshwa Tsonga Turkish Turkmen Tuvaluan Twi Tzeltal Tzotzil Uighur (Cyrillic) Ukrainian Umbundu Urdu Urhobo Uruund Uzbek Uzbek (Roman) Valencian Venda Vezo Vietnamese Wallisian Waray-Waray Wayuunaiki Welsh Wolaita Xhosa Yapese Yoruba Zande Zapotec (Isthmus) Zulu\nSULA MAR PUONJRUOK 16\n“Weuru ng’ado bura gi kaka uneno ng’ato gi oko, to ng’aduru bura makare.”—JOH. 7:24.\nWER 101 Wati Kanyachiel gi Winjruok\n1. Muma puonjowa ang’o maber e yo ma Jehova nenowago?\nBE DIHER ni ji ong’adni bura ka luwore gi kaka pien dendi chalo, suchi, kata kaka dendi rom? Ok diher mondo gima kamano otimreni. Wamor ni Jehova ok ng’adnwa bura ka luwore gi gik ma ji nyalo neno kuomwa. Kuom ranyisi, ka ne Samuel oneno yawuot Jesse, gima noneno kuomgi nopogore gi gima Jehova noneno. Noyudo Jehova osenyiso Samuel ni achiel kuom yawuot Jessego ne dhi bedo ruoth e Israel. Kata kamano, ne ok onyise ni en wuode mane. Ka ne Samuel oneno wuod Jesse maduong’ ma niluongo ni Eliab, nowacho niya: “Adier ng’at ma Jehova oyiero eri ochung’ e nyime.” E wang’ Samuel, Eliab ne chalo ng’ama oromo bedo ruoth. “To Jehova ne onyiso Samuel kama: ‘Kik ing’i kaka ochal kata ng’iyo borne, nimar asedage.’” Wachno puonjowa ang’o? Jehova nomedo niya: “Dhano neno mana gik ma oko, to Jehova neno nyaka chuny ng’ato?”—1 Sa. 16:1, 6, 7.\n2. Ka luwore gi Johana 7:24, ang’o momiyo ok onego wang’ad ne ng’ato bura ka luwore gi kaka onenore gi oko? Ler ane.\n2 Nikech wan joma orem, kinde mang’eny waheroga ng’ado ne ji bura ka luwore kaka ginenore gi oko. (Som Johana 7:24.) Kata kamano, gik ma waneno gi wang’wa kende ok nyal nyisowa weche duto e wi ng’ato. Kuom ranyisi, kata mana laktar ma nigi lony mang’eny nyalo mana ng’eyo gik manok ahinya ka ong’iyo jatuo. Nyaka ochik ite maber sama jatuono nyise weche moko e wi tuoneno. Samoro nyalo dwarore ni oor jatuono ka jo X-Ray mondo okonye neno gik mamoko ma ok onyal neno gi wang’e. Ka po ni laktarno ok otimo kamano, onyalo rikni thiedho jatuo to kare okia gima chande. E yo ma chalo kamano, ok wanyal ng’eyo owete gi nyiminewa mana kuom ng’iyo kaka ginenore gi oko. Ok onego wang’igi mana awiye awiye. Adiera en ni waonge gi nyalo mar neno chuny ng’ato kaka Jehova. Kata kamano, pod wanyalo timo duto ma wanyalo mondo waluw ranyisine. E yo mane?\n3. Ranyisi mag joma wadwaro nono e sulani nyisowa kido mage mag Jehova ma wanyalo luwo?\n3 Jehova nyisoga nade ni odewo jotichne? Ochikoga ite sama giwuoyo kode. Otemoga ng’eyo gik ma moro ka moro kuomgi kaloe. Bende, okechoga moro ka moro kuomgi. Wadwaro neno kaka Jehova notimo weche adekgo ne Jona, Elija, Hagar, kod Lut, kod yore ma wanyalo luwogo ranyisine sama wan gi owetewa gi nyiminewa.\nCHIK ITI ADIMBA\n4. Ang’o ma nyalo miyo wang’ad ne Jona bura ma ok kare?\n4 Ka wang’iyo gik moko awiye awiye, wanyalo ng’ado ne Jona bura ni ne en ng’at manono kendo ma ok nyal gen. Jehova noore achiel kachiel mondo odhi oland ote mag kum ne Jo-Nineve. Kata kamano, kar timo gima Jehova noore mondo otim, noidho yie ma ne dhi kama opogore ahinya gi Nineve kendo “mabor gi Jehova.” (Jona 1:1-3) Ka di ne bed ni in e Jehova, be di ne imiyo Jona migawono kendo? Samoro chunyi di ne obedo matek. Kata kamano, Jehova to nomiye migawono kendo.—Jona 3:1, 2.\n5. Ang’o ma ipuonjori kuom weche Jona ma yudore e Jona 2:1, 2, 9?\n5 Lamo ma Jona nolamo nonyiso ni ne en ng’at ma chalo nade kuom adier. (Som Jona 2:1, 2, 9.) Lamono ne en mana achiel kuom lamo mang’eny ma Jona nolamo ka ne en e i rech, kendo okonyowa neno Jona e yo mopogore gi ng’at ma noringo migawo ma Jehova nomiye. Weche ma notiyogo e lamono nyiso ni ne en ng’at mobolore, ma nigi chuny mar goyo erokamano, kendo ma noikore luwo kaka Jehova dwaro. Kido mabeyogo e ma nomiyo Jehova ok oketo pache kuom ketho ma Jona notimo, to nodwoko lamone, kendo nodhi nyime tiyo kode kaka janabine.\nWanyalo kecho ng’ato gadier mana bang’ ng’eyo weche duto (Ne paragraf mar 6) *\n6. Ang’o momiyo ber mondo wachik itwa adimba?\n6 Mondo wachik ne jomoko itwa adimba, nyaka wabed gi kido mar bolruok kod ritruok. Ber timo kamano nikech weche adek kama. Mokwongo, ka watimo kamano, ok wabi rikni ng’adonegi bura. Mar ariyo, kidogo biro konyowa ng’eyo kaka Jakristo wadwa winjo e chunye kod gimomiyo oyiero timo gik moko e yo moro, to mano biro miyo wakeche. Mar adek, mano nyalo miyo wakonye ng’eyo gimoro ma ok ong’eyoga kuome owuon. (Nge. 20:5) Jaduong’-kanyakla moro man Asia wacho kama: “Awinjoga malit ka aparo kaka chieng’ moro nawuoyo ka pok achiko ita adimba. Nanyiso nyaminwa moro ni paro ma nochiwoga e chokruoge ne ok ochwiny. Bang’e, naduogo afwenyo ni nyaminwano ne kia somo maber, omiyo, ne nyaka otim kinda momedore mondo ochiw paro.” Mano kaka dwarore ni jodong-kanyakla ‘owinj weche duto’ ka pok gichiwo siem moro amora!—Nge. 18:13.\n7. Ang’o ma ipuonjori kuom gima Jehova notimo ne Elija?\n7 Moko kuom owetewa gi nyiminewa yudoga ka ok yotnegi wacho kaka giwinjo e chunygi nikech yo ma ne gipon-go, kata samoro nikech gik ma notimorenegi e kinde mokalo. Ere kaka wanyalo konyo joma kamago mondo obed thuolo kodwa? Par gima Jehova notimo ne Elija ka ne oringo Jezebel ma ne dwaro nege. Ne okawo ndalo mang’eny ka pok Elija onyiso Jehova gik moko duto ma ne chando chunye. Jehova nochikone ite adimba. Kae to nojiwe, momiye tich moro makende. (1 Ru. 19:1-18) Nyalo kawo kinde ka pok owadwa kata nyaminwa moro obedo kodwa thuolo ma onyisowa kaka owinjo e chunye, to chieng’ moyie nyisowa e ka koro wanyalo wacho ni wang’eye gadier. Ka waluwo ranyisi mar Jehova mar horuok, owete gi nyiminewa biro bedo thuolo nyisowa kaka giwinjo e chunygi. Sama gitimo kamano, onego wachik itwa adimba.\nTEM NG’EYO JOKRISTO WETENI E YO MABER\n8. Ka luwore gi Chakruok 16:7-13, ere kaka Jehova nokonyo Hagar?\n8 Hagar jatij Sarai notimo gima ok owinjore bang’ ka ne osebedo chi Abram. Nomako ich kae to nochako chayo Sarai nikech ne oonge nyathi. Weche nobedo maricho ahinya momiyo Hagar oringo nikech Sarai ne koro ok dware. (Cha. 16:4-6) Ka wang’iyo wachno gi pachwa morem, wanyalo neno ni Hagar ne en dhako mochecho, kendo ni nowinjore gi kum. Kata kamano, Jehova to ne neno Hagar e yo mopogore. Nooro malaikane mondo odhi ir Hagar. Ka ne malaikano oyude, nojiwe mondo odhi obolre ne Sarai, kendo malaikano noguedhe. Hagar nofwenyo ni kare Jehova nosebedo ka ng’iye kendo ni nong’eyo gik moko duto ma ne timorene. Wachno nomoro Hagar ahinya mi owacho ni Jehova en Nyasaye ma neno joge.—Som Chakruok 16:7-13.\n9. Ang’o ma Jehova ne neno ka nong’iyo Hagar?\n9 Ang’o ma Jehova ne neno ka nong’iyo Hagar? Nong’eyo maber gik ma ne Hagar osekaloe. (Nge. 15:3) Hagar ne en Nya-Misri ma nodak e od Jo-Hibrania. Dibed ni kinde moko nowinjoga ni ok dware e odno nikech ne en nya piny machielo? Be dibed ni nogomboga neno jo thurgi? Bende, ber ng’eyo ni ne en dhako mar ariyo. Nitie jotich Jehova moko machon ma ne nigi mon mang’eny. Kata kamano, Jehova to dwaro ni dichwo obed gi dhako achiel. (Mat. 19:4-6) Mano e momiyo ngima mar doho opong’ gi nyiego kod sigu. Kata obedo ni Jehova ne ok mor gi achaya ma Hagar nochayogo Sarai, wanyalo bedo gadier ni Jehova nonono chal mare kod gik mamoko, kendo mano e momiyo nobedo mang’won kode.\nTem matek mondo ing’e oweteni gi nyimineni e yo maber (Ne paragraf mar 10-12) *\n10. Ere kaka wanyalo ng’eyo owetewa gi nyiminewa e yo maber?\n10 Wanyalo luwo ranyisi mar Jehova kuom temo matek mondo wang’e Jokristo wetewa. Tem matek mondo ing’e oweteni gi nyimineni e yo maber. Wuo kodgi ka pok chokruok ochakore kod bang’ chokruok, dhi kodgi e tij lendo, kendo ka nyalore, gwelgi mondo uchiem kodgi. Kitimo kamano, ibiro fwenyo ni kara luoro ma nyaminwa moro nigago e ma miyoga seche moko onenore ka ng’at ma ok ohero ji, kata ni owadwa ma iparoga ni ohero mwandu kara en jachiwo mohero ji, kata ni akwede e ma miyoga joot moro kinde mang’eny biro e chokruoge kodeko. (Ayub 6:29) En adier ni ok onego wabed “jo ma donjore e weche mag jomamoko.” (1 Tim. 5:13) Kata kamano, ok rach ng’eyo weche moko e wi owetewa gi nyiminewa kod gik ma gisekaloe ma samoro miyo ok gitim gik moko kaka dwaher.\n11. Ang’o momiyo dwarore ni jodong-kanyakla ong’e rombe ma gitayo e yo maber?\n11 Dwarore ahinya ni jodong-kanyakla ong’e owete gi nyimine ma gitayo e yo maber. Ne ane ranyisi mar owadwa miluongo ni Artur ma chon ne en jarit-alwora. Chieng’ moro ne odhi gi jaduong’-kanyakla moro limo nyaminwa moro ma ne nenorega ni luor-luor. Artur wacho niya: “Ne wafwenyo ni jaode notho mapiyo bang’ ka ne gisekendore, kendo ni nosepidho nyige ariyo mobedo Jokristo motegno kata obedo ni nokalo e pek mang’eny. Bende, wengene koro ne ok nen maber, kendo ne en gi tuo mar depression. Kata kamano, pod nohero Jehova ahinya, kendo ne en gi yie motegno kuome. Ne wafwenyo ni kare ne pok wang’eyo nyaminwano maber.” (Fil. 2:3) Jarit-alworano ne luwo ranyisi mar Jehova. Jehova ong’eyo rombene kod pek ma gikaloe. (Wuok 3:7) Ka jodong-kanyakla ong’eyo rombe e yo maber, gibiro konyogi maber.\n12. Ng’eyo nyaminwa moro e yo maber nokonyo nade nyaminwa Yip Yee?\n12 Sama ikawo thuolo mondo ing’e owadwa kata nyaminwa ma samoro timne chwanyiga, ibiro yudo ka yot keche. Ne ane ranyisi ma luwoni. Nyaminwa Yip Yee modak Asia wacho niya: “Nitie nyaminwa moro e kanyaklawa ma ne wuoyoga matek ahinya. Timneno nojoga. Kata kamano, ka ne adhi lendo kode, nafwenyo ni chon nokonyoga jonyuolne uso rech e chiro. Tijgino ne dwaroga ni ng’ato owuo matek e ka oywa jong’iepo.” Yip Yee medo niya: “Nafwenyo ni mondo ang’e owete gi nyimine e yo maber, dwarore ni ang’e gik ma gisekaloe.” Dwarore ni ng’ato otim kinda momedore mondo ong’e Jokristo wetene e yo maber. Ka wayawo ne jowetewa chunywa, wabiro luwo ranyisi mar Jehova Nyasaye mohero “ji duto.”—1 Tim. 2:3, 4; 2 Kor. 6:11-13.\nKECH JOKRISTO WETENI\n13. Ka luwore gi Chakruok 19:15, 16, malaike notimo ne Lut ang’o ka ne pod odigni wuok Sodom, to nikech ang’o?\n13 Lut noyudo ka ok yot luwo chike Jehova e kinde ma timo kamano ne dwaroree moloyo. Malaike ariyo nolimo Lut, kendo ne ginyise ni ogol joode Sodom. Nikech ang’o? Malaikego nonyise niya: “Wabiro ketho dalani.” (Cha. 19:12, 13) Kinyne gokinyi, Lut gi joode pok nowuok e odgi. Omiyo, malaikego nochako omiye siem kendo. Kata kamano, Lut pod ne digni adiga. Yot ahinya mondo wachak neno Lut ka ng’at ma wiye tek, kendo ma ne ok kaw mapek chike Jehova. Kata kamano, Jehova ne ok ojok kode. ‘Nikech Jehova Nyasaye ne keche,’ malaikego nomako lwete gi lwet joode duto ma gigologi oko mar dalano.—Som Chakruok 19:15, 16.\n14. Ang’o ma ne nyalo miyo Jehova okech Lut?\n14 Nyalo bedo ni nitie gik mang’eny ma nomiyo Jehova okecho Lut. Nyalo bedo ni Lut noluoro joma nodak oko mar Sodom, to mano ne nyalo mone wuok mapiyo kuno. Ne nitie weche mamoko ma bende ne nyalo miye luoro. Samoro Lut nosewinjo wach ruodhi moko ariyo ma nolwar mi otho e bugni motimo chuodho e hoho moro ma ne ni machiegni gi Sodom. (Cha. 14:8-12) Nikech ne en gi dhako kod nyithindo, nyaka bed ni wach ritogi be ne chando chunye. E wi mago, Lut ne nigi mwandu mang’eny, omiyo, nyalo bedo ni ne en gi ot maber ahinya Sodom. (Cha. 13:5, 6) Kata kamano, gigo ne ok onego omon Lut kawo okang’ mapiyo mar wuok Sodom kaka Jehova nochike. Jehova ne ok oketo pache duto kuom ketho mag Lut, kar mano, nonene kaka “ng’at makare.”—2 Pet. 2:7, 8.\nKa wachiko ne ng’ato itwa, wanyalo ng’eyo yore ma wanyalo kechego (Ne paragraf mar 15-16) *\n15. Kar ng’ado ne jowetewa bura, ang’o monego watim?\n15 Kar ng’ado bura mapiyo sama joweteni otimo gimoro, tem matek mondo ing’e kaka giwinjo e chunygi. Nyaminwa miluongo ni Veronica modak Europe notimo kamano. Owacho niya: “Nitie nyaminwa moro e kanyaklawa ma chunye ne rach seche te. Nohero bedo kar kende. Nitie kinde moko ma nawinjoga ka aluor sudo bute. Kata kamano, nawacho e chunya ni, ‘Ka de bed ni an e nyaminwano, donge dagombo bedo gi osiepna moro ma anyalo wuoyogo?’ Omiyo, nadhi ma apenje kaka ngima ne tere. Nochako nyisa gik ma ne chando chunye. Sani anyalo wacho ni ang’eyo nyaminwano maber.”\n16. Ang’o momiyo onego wakwa Jehova mondo okonywa ng’eyo kaka wanyalo kecho ji?\n16 Jehova kende e ma ong’eyo kaka ng’ato ka ng’ato kuomwa winjo e chunye. (Nge. 15:11) Omiyo, kwaye mondo okonyi neno jomoko kaka onenogi, kod kaka inyalo kechogi. Lamo nokonyo nyaminwa miluongo ni Anzhela mondo omed bedo ng’at ma kecho ji. Ne nitie nyaminwa moro e kanyaklagi ma ng’eyo kore ne tek. Anzhela wacho niya: “Ne yot ahinya mondo achak wuoyo marach e wi nyaminwano, kendo bedo mabor kode. Kata kamano, nakwayo Jehova mondo okonya ang’e kaka nanyalo keche.” Be Jehova nodwoko lamo mar Anzhela? Omedo niya: “Chieng’ moro ne wadhi lendo kode, kae to bang’e ne wagoyo mbaka kode kuom seche mang’eny. Nachikone ita kendo nakeche. Tinde ahere ahinya, kendo aikora konye sa asaya.”\n17. Ang’o monego wang’ad e chunywa ni wabiro timo?\n17 Ok inyal ng’eyo ni en owadwa mane kata nyaminwa mane ma biro dwarore ni ikech. Giduto gikalo e chandruoge kaka ma Jona, Elija, Hagar, kod Lut nokaloe. Moko kuom chandruogego gin e ma gikelo kuomgi giwegi. To kiwacho awacha adier, waduto wasegatimo gik moko ma okelonwa chandruok wawegi. Donge mano nyiso ni en gima kare ni Jehova nyisowa ni wakech jowetewa? (1 Pet. 3:8) Sama waluwo kaka Jehova chikowa, wajiwo kue kod winjruok ma wan-go kaka owete gi nyimine e piny ngima. Omiyo, samoro amora ma wan gi Jokristo wetewa, wang’aduru e chunywa ni wabiro dhi nyime chikonegi itwa adimba, temo ng’eyogi maber, kendo kechogi.\nERE KAKA JEHOVA NOKETONWA RANYISI MABER KA NE . . .\nochiko ite adimba ne Jona gi Elija?\noparo gik ma Hagar ne kaloe?\nWER 87 Biuru! Uyud Yueyo\n^ par. 5 Nikech wan joma orem, kinde mang’eny waheroga ng’ado ne ji bura ka luwore gi timbegi kod kaka ginenore gi oko. Kata kamano, Jehova to “neno chuny ng’ato.” (1 Sa. 16:7) Sulani biro nyiso kaka nokecho Jona, Elija, Hagar, kod Lut. Bende, obiro konyowa neno kaka wanyalo luwo ranyisi mar Jehova sama wan gi owetewa gi nyiminewa.\n^ par. 52 WECHE MA LERO PICHNI: Owadwa moro ma hike ng’eny ochwanyore nikech owadwa moro ma hike tin ochopo e chokruok kolewo, kata kamano, owadwa ma hike ng’enyno fwenyo bang’e ni noyudo aksident.\n^ par. 54 WECHE MA LERO PICHNI: Kata obedo ni jarit grup moro mar tij lendo ne paro ni nyaminwa moro oheroga bedo kar kende, noduogo ofwenyo ni nyaminwano ne luor-luorga ka en e kind joma pok ong’eyo maber.\n^ par. 56 WECHE MA LERO PICHNI: Ka ne nyaminwa moro oneno nyaminwa machielo e Od Romo, ne ong’adone bura marach; kata kamano, ka nokawo thuolo mondo ong’eye maber, nofwenyo ni paro ma ne en-go kuome ne ok ni kare.\nw20 April ite 14-19


Luka 9 | Bible e Intanet | New World Translation\nInjili mar Luka 9:1-62\nOnyis ji Apar Gariyo kaka onego gilendi (1-6)\nYesu pidho ji 5,000 (10-17)\nPetro fwenyo Kristo (18-20)\nKit Yesu lokore (28-36)\nOchang wuoyi ma nigi jachien (37-43a)\nIkoro tho mar Yesu kendo (43b-45)\nJopuonjre yware e wi ng’at maduong’ie moloyo (46-48)\nJogweng’ moro e Samaria odagi rwako Yesu (51-56)\nKaka ng’ato nyalo bedo jalup Yesu (57-62)\n9 Kendo noluongo ji Apar Gariyoka mi omiyogi teko mar golo jochiende+ duto kod nyalo mar chango tuoche.+ 2 Eka noorogi mondo giyal wach Pinyruodh Nyasaye kendo gichang ji, 3 mi nowachonegi niya: “Kik uting’ gimoro ne wuoth, kata luth, kata ofuk chiemo, kata makate, kata pesa; bende kik ubed gi lewni ariyo.+ 4 To ka udonjo e ot moro, beduru kanyo nyaka ua.+ 5 To ka ma ji ok orwakoue, sa ma uwuok e dalano, teng’uru buch tiendeu mondo mano ochiwnegi neno.”+ 6 Eka ne giwuok mi gichako wuotho e gwenge duto mag alworano ka gilando wach maber kendo ka gichango ji.+ 7 Koro, Herode* ma ne en jatelo mar alworano nowinjo wach gik moko duto ma ne timore, mi noparore ahinya nimar jomoko ne wacho ni Johana ne osechier,+ 8 to jomoko ne wacho ni Elija ofwenyore, moko to ne wacho ni achiel kuom jonabi machon osechier.+ 9 Herode nowacho kama: “Nang’ado wi Johana.+ Kare ng’at ma iwuoyo kuomeni en ng’a?” Omiyo, nomanyo kaka nonyalo neno Yesu.+ 10 Ka joote noduogo, ne giwacho ne Yesu gik moko duto ma ne gisetimo.+ Eka nokawogi modhi kodgi kar kendgi e dala miluongo ni Bethsaida.+ 11 Kata kamano, oganda noluwe nikech ne ging’eyo wachno. Norwakogi mang’won mochako puonjogi e wi Pinyruodh Nyasaye, kendo nochango jo ma ne tuore.+ 12 Koro piny nochako yuso. Omiyo, ji Apar Gariyoka nobiro mowachone niya: “Gony oganda mondo gidhi e gwenge gi mier man machiegni eka giyud kar nindo kod gik ma dwarore, nimar kae wan mabor gi kama ji odakie.”+ 13 En to nowachonegi kama: “Migiuru gima ginyalo chamo.”+ Ne gidwoke niya: “Wan mana gi makate abich kod rech ariyo kende, mana ka po ni wadhi mi wang’iewo chiemo ne jogi duto.” 14 Ne nitie chwo 5,000 kama. To nowacho ne jopuonjrene niya: “Nyisgiuru gibed piny ji piero abich-abich.” 15 Ne gitimo kamano mi ji duto nobet piny. 16 Koro nokawo makate abichgo kod rech ariyogo, mi nong’iyo malo e polo kendo noguedhogi. Eka nong’ingogi mochako miyogi jopuonjrene mondo gimi oganda ocham. 17 Omiyo, ji duto nochiemo mi giyieng’ kendo ne gichoko okepni 12 mag ng’injo ma nodong’.+ 18 Bang’e ka noyudo olemo ka en kende, jopuonjrene nobiro ire mi nopenjogi niya: “Oganda wacho ni an ng’a?”+ 19 Ne gidwoke kama: “Johana Jabatiso, to moko ni Elija, to pod moko wacho ni in achiel kuom jonabi machon mosechier.”+ 20 Eka nopenjogi niya: “Un to uwacho ni an ng’a?” Petro nodwoke kama: “In e Kristo mar Nyasaye.”+ 21 Eka nokwerogi matek ni kik ginyis ng’ato wachno,+ 22 kae to nowacho kama: “Wuod dhano nyaka kal e sand mang’eny, kendo jodongo, gi jotend-jodolo, kod jondiko biro kwede, kendo ibiro nege+ kae to e odiechieng’ mar adek ibiro chiere.”+ 23 Eka nomedo wachonegi giduto niya: “Ka ng’ato dwaro luwa, to okwerre owuon+ kendo oting’ yadh-sandne* pile ka pile, kae to odhi nyime luwa.+ 24 Nimar ng’at ma dwaro reso ngimane nolal ngimane, to ng’at molalo ngimane nikech an, mano e ng’at ma biro reso ngimane.+ 25 Kuom adier, ere ber ma ng’ato biro yudo konwang’o piny duto to olalo ngimane kata ohinyore?+ 26 Nimar ka ng’ato wiye kuot koda gi wechena, Wuod dhano bende wiye nokuod kode e kinde ma nobi e duong’ne kod mar Wuon mare gi mar malaike maler.+ 27 To adier awachonu ni nitie moko kuom jo ma ochung’ kae ma ok notho ka pok gineno Pinyruodh Nyasaye.”+ 28 Kuom adier, chiegni ndalo aboro bang’ wacho wechego, nokawo Petro gi Johana kod Jakobo mi oidho kodgi malo e got mondo olem.+ 29 To ka noyudo olemo, kit wang’e nolokore kendo nangane nobedo rachar ma rieny. 30 Ne nitie ji ariyo ma ne wuoyo kode; ne gin Musa gi Elija. 31 Ji ariyogo nofwenyore gi duong’ kendo ne gichako wuoyo kuom wuokne e piny, ma ne chiegni timorene Jerusalem.+ 32 Koro nindo nohewo Petro kod jo ma ne ni kode, to ka ne pachgi oduogo maber, ne gineno duong’ne.+ Bende, ne gineno ji ariyo kochung’ kode. 33 To sa ma ji ariyogo ne were kode, Petro nowacho ne Yesu niya: “Japuonj, otimore maber ni wan kae. Omiyo, we wager hembe adek, achiel mari, achiel mar Musa, to machielo mar Elija.” Kata kamano, ok nong’eyo gima nowacho. 34 Ka noyudo owacho wechegi, bor polo nochokore mochako umogi. To ka bor polono noumogi, ne gibedo maluor. 35 Eka dwol moro+ nowuok e bor polono ka wacho niya: “Ma Wuoda, jal ma oseyier.+ Winjeuru.”+ 36 Sa ma dwolno nowuoyo, ne gineno ka Yesu ni kende. Kata kamano, ne giling’ kendo ne ok gihulo ne ng’ato e ndalogo wach moro e wi gik ma ne gineno.+ 37 Kinyne ka ne gisea e got, noromo gi oganda mang’ongo.+ 38 Ng’at moro nokok matek ei ogandano niya: “Japuonj, asayi mondo ikony wuoda nimar en nyathina achiel kende.+ 39 Jachien moro makega kae to apoya nono oywak kendo ogwecho matek ka buoyo wuok e dhoge, kendo ok oweyega ka pok ohinye. 40 Ne asayo jopuonjreni mondo gigole, to ne ok ginyal.” 41 Yesu nodwoko kama: “Yaye un tieng’ ma onge yie kendo mobam,+ anabed kodu kendo nano kodu nyaka karang’o? Kel wuodino kae.”+ 42 To kata mana sa ma wuoyino ne sudo machiegni, jachiendno ne ogoye piny kendo nomiyo ogwecho matek. Kata kamano, Yesu nokwero jachiendno mi nochango wuoyino, kae to oduoke ne wuon mare. 43 Omiyo, giduto ne gihum nikech teko malich mar Nyasaye. Sa ma giduto pod ne gihum gi gik moko duto ma Yesu ne timo, nokone jopuonjrene niya: 44 “Chikuru itu malong’o kendo upar wechegi nimar Wuod dhano idhi ndhogi mi chiwe e lwet ji.”+ 45 To ne ok giwinj tiend gima nowacho nikech ne oumnegi wachno mondo kik giwinj tiende. Omiyo, ne giluor penje wachno. 46 Eka ne gichako yware ka gidwaro ng’eyo ni ng’ano maduong’ e kindgi.+ 47 Nikech Yesu nong’eyo paro manie chunygi, nokawo nyathi moro matin mochunge e bathe, 48 kae to nowachonegi kama: “Ng’at ma rwako nyathini nikech nyinga, orwaka an bende; kendo ng’at ma rwaka, orwako bende Jal ma ne oora.+ Nikech ng’at ma duokore piny e kindu, ng’atno e ng’at maduong’.”+ 49 Johana nodwoko kama: “Japuonj, ne waneno ng’at moro ka golo jochiende kotiyo gi nyingi, kendo ne watemo geng’e nikech ok owuoth kodwa.”+ 50 To Yesu nowachone niya: “Kik utem geng’e, nimar ng’at ma ok kwedu en ng’atu.” 51 Kaka ndalo ne medo kayo* machiegni mondo odhi e polo,+ noramo ni nyaka to odhi Jerusalem. 52 Omiyo, nooro jomoko mondo otelne kuno. Eka ne gidhi mi gidonjo e gweng’ moro mar Jo-Samaria mondo giikne gik moko. 53 Kata kamano, ne ok girwake+ nimar noramo ni nyaka to odhi Jerusalem. 54 Ka jopuonjre ma gin Jakobo gi Johana+ noneno mano, ne gipenje kama: “Ruoth, idwaro ni waluong mach oa e polo mondo otiekgi, koso?”+ 55 To Yesu nolokore mokwerogi. 56 Omiyo, ne gidhi e gweng’ mopogore. 57 Koro sa ma ne gin e yo ka gidhi, ng’at moro nowachone niya: “Abiro luwi kamoro amora midhiye.” 58 To Yesu nowachone kama: “Bwe nigi buchegi kendo winy manie polo nigi utegi, to Wuod dhano onge gi kama dopielie wiye.”+ 59 Eka nowacho ne ng’at machielo niya: “Bed jalupna.” Ng’atno nowachone kama: “Ruoth, yiena mondo adhi ayik wuora mondi.”+ 60 To Yesu nodwoke niya: “We jo motho+ oyik joggi motho, to in dhi iland Pinyruodh Nyasaye kuonde duto.”+ 61 To e ma pod ng’at machielo nowacho kama: “Abiro luwi Ruoth, to yiena adhi ago ne jodalawa oriti mondi.” 62 Yesu nokone kama: “Ng’at moseketo lwete e kwe-dhiang’ kae to ong’iyo gik man chien,+ ng’atno ok owinjore gi Pinyruodh Nyasaye.”+\n^ Grik, “ndalone ne chiegni rumo.”


Kolosai 2 - Holy Bible [Luo Bible 2015] - (Kolosai 2)\nAdwaro ni mondo ung’e kaka akedonu matek, kendo ni jo-Laodikia, kaachiel gi ji duto mapok anena wang’ gi wang’.\nAtimo kamano mondo gibed gi chuny motegno ka giriwore kuom hera mondo giyud mwandu mar chuny ma ng’ato yudo ka en gi ng’eyo maradier. Kamano gining’e wach mopondo mar Nyasaye, ma en Kristo owuon.\nEn ema mwandu duto mag rieko kod ng’eyo opand kuome.\nAwachonu kamano mondo kik uwe ng’ato wuondu gi weche mamit maywayo ji.\nKata obedo ni ok an kodu gi ringra, to an kodu gi chunya, kendo amor ahinya kaneno kaka uritoru maber, kendo kaka un gi yie motegno kuom Kristo.\nKaka userwako Kristo ka ruoth, kamano bende e kaka onego udag kuome.\nBeduru kumoko kuome, kendo kugeroru kuome, kendo kumedo bedo gi yie motegno, mana kaka ne opuonju, kendo gouru erokamano mogundho.\nomiyo ka un kuom Kristo, to un gi gik moko duto te, nikech en e jatelo moloyo jotelo duto, kendo oloyo teko duto.\nKane uyie kuom Kristo to noteru nyangu, to ok nyangu mar ringruok, to nyangu mar Kristo, ma en lonyo kit dhano machon matimo richo,\nnikech kane obatisu, to gik moko ariyo notimore: ne oyiku e liel gi Kristo, kendo ne ochieru bende gi Kristo, nikech uyie kuom teko mar Nyasaye mane ochiero Kristo oa kuom joma otho.\nKata obedo ni chon ne un joma otho gi chunyu nikech richou, kendo nikech ne un joma ok jo-Yahudi, tiende ni joma ok ter nyangu, to Nyasaye koro osemiyo udoko mangima kaachiel gi Kristo. Adier, noweyonwa richowa duto!\nNorucho wach mane ondiki motueyowa ni nyaka wamak Chik. Wachno nodonjonwa kuom kethowa duto to ne ogole oko chuth, kogurogo e msalaba.\nTo bende e msalabano ema ne Kristo omayoe joloch kod joteko teko duto mane gin go, kendo koselocho to nomiyogi wichkuot, kosembogi e lela ka wasumbe mondo ji onegi.\nKuom mano, kik uwe ng’ato ketnu chik kuom gik ma uchamo kata gik mumadho, kata kuom wach sawo moro, kata kuom rito ndalo mag due mopor kata Sabato.\nGigo duto gin mana tipo mar gik mabiro, to adiera wuon en Kristo.\nNitie joma keto chunygi kuom sando ringregi kod lamo malaika, kendo moramo kuom gik ma gineno e fweny, kendo ting’ore malo kayiem nono kuom parogi mag dhano. Kik uwe joma kamago mau poku.\nGiseweyo bedo kuom Kristo ma en Wich. Kuom Kristo, ringruok duto yudoe gik modwaro, kendo fuoni gi leche omake kaachiel, omiyo odongo kaka Nyasaye dwaro ni mondo odongi.\nNe utho gi Kristo, mi ogonyu kuom timbe machon mag piny. To koro ere gima omiyo uwuotho ka jopiny? Ang’o momiyo umako chike mawacho ni,\n“Kik imak gini,” kata ni, “Kik imul gini”?\nTo gigi duto gin mana gik makethore kosetigo, kendo wechego duto gin mana chik kod puonj mag dhano.\nAdier, ginenore ka weche man gi rieko, nikech giwuoyo kuom timo kinda e lemo, kod dembruok, to ok ginyal konyo ng’ato geng’o gombo mag ringruok.


Bible in one year - Luo Bible 2020 - March 3\n1. Ma e nonro mar joka Harun kod Musa e kinde mane Jehova Nyasaye owuoyo gi Musa e Got Sinai.\n2. Nying yawuot Harun ne gin Nadab ma wuowi makayo kod Abihu, Eliazar kod Ithamar.\n3. Mago ema ne nying yawuot Harun, mane gin jodolo mowir kendo mopwodhi mondo obed jodolo.\n4. Kata kamano Nadab kod Abihu, notho e nyim Jehova Nyasaye e kinde mane gichiwo misango ma ok opwodhi e Thim mar Sinai. Ne gionge yawuowi; omiyo Eliazar gi Ithamar kende ema nobedo jodolo e ndalo mane Harun wuon-gi pod ngima.\n6. “Kel dhood jo-Lawi kendo ichiwgi e nyim jadolo Harun mondo gikonye tich.\n7. Nyaka gitine kaachiel gi oganda duto e nyim Hemb Romo ka gitiyo tije mag kama ler.\n8. Nyaka girit malongʼo gige Hemb Romo duto, ka gichopo chike duto mag jo-Israel monego gitim e Hemb Romo.\n9. Chiw jo-Lawi e lwet Harun gi yawuote nikech gin e joma owal e dhood Israel mondo okonye tich.\n10. Yier Harun kod yawuote mondo obed jodolo; ngʼato angʼata mosudo machiegni gi kama ler mar lemo nyaka negi.”\n11. Jehova Nyasaye nomedo wachone Musa niya,\n12. “Asekawo jo-Lawi koa ei jo-Israel e lo wuowi makayo mar chi ja-Israel moro ka moro. Jo-Lawi gin meka,\n13. nimar yawuowi makayo duto gin meka. Kane anego yawuowi makayo duto e piny Misri, ne awalo ne an awuon kayo moro amora e Israel, obed mar dhano kata mar le mondo gibed maga. An e Jehova Nyasaye.”\n14. Jehova Nyasaye nowacho ne Musa e Thim mar Sinai niya,\n15. “Kwan jo-Lawi kaluwore gi joutgi kod anywolagi. Kwan chwo duto chakre ja-dwe achiel kadhi nyime.”\n16. Omiyo Musa nokwanogi, mana kaka Jehova Nyasaye nomiye chik.\n17. Magi ema ne nyinge yawuot jo-Lawi: Gershon, Kohath gi Merari.\n18. Magi ema ne nying joka Gershon: Libni gi Shimei.\n19. Joka Kohath ne gin: Amram, Izhar, Hebron gi Uziel.\n20. Joka Merari ne gin: Mali gi Mushi. Magi ema ne anywola jo-Lawi, kaluwore gi dhoutgi.\n21. Koa e dhood Gershon, ne nitiere jo-Libni gi Shimei; mago ema ne joka Gershon.\n22. Kar romb chwo duto kochakore ja-dwe achiel kadhi nyime noromo ji alufu abiriyo mia abich (7,500).\n23. Dhout jo-Gershon nonego dag yo podho chiengʼ mar kama ler.\n24. Jatend Gershon ne en Eliasaf wuod Lael.\n25. Tij jo-Gershon e Kar Hemb Romo ne en rito Kama Ler mar Lemo kod hema, kaachiel gi gik moumego, kaka pasia mantiere e dhorangach mar Hemb Romo.\n26. Bende negirito pasia mag laru, pasia mar dhorangach mar laru molworo kama ler gi kendo mar misango kod tonde, kaachiel gi gik moko duto mitwechogo.\n27. E dhood Kohath ne nitiere jo-Amram, jo-Izhar, jo-Hebron, jo-Uziel; magi ema ne anywola joka Kohath.\n28. Kar romb chwo duto kochakore ja-dwe achiel kadhi nyime ne romo ji alufu aboro mia auchiel (8,600). Tij jo-Kohath ne en rito kama ler mar lemo.\n29. Dhood Kohath nonego dagi yo milambo mar kama ler.\n30. Jatend dhout jo-Kohath ne en Elizafan wuod Uziel.\n31. Tijgi ne en rito Sandug Muma, mesa, rachungi mar taya, kende mag misengini, gige kama ler mar lemo mitiyogo tije dolo, pasia, kod gik moko duto mitiyogo tijego.\n32. Jatelo maduongʼ mar jo-Lawi ne en Eliazar wuod Harun jadolo. En ema ne oyiere bedo jatelo mag joma rito kama ler mar lemo.\n33. E dhood Merari ne nitiere jo-Mali kod jo-Mushi; magi ema anywola joka Merari.\n34. Kar romb chwo duto kochakore ja-dwe achiel kata moloyo dwe achiel mane okwan ne romo ji alufu auchiel mia ariyo (6,200).\n35. Jatend dhout Merari ne en Zuriel wuod Abihail. Nonego gidagi yo nyandwat mar kama ler.\n36. Joka Merari noyier mondo orit sirni mag kama ler mar lemo, yiend reru, sirni mamoko, mise, kaachiel gi gige duto kod gik moko duto mitiyogo kanyo,\n37. kaachiel gi sirni mochungʼ molworo laru man-gi mise, sigingi mag hema kod tonde.\n38. Musa kod Harun gi yawuote nonego dagi yo wuok chiengʼ mar Hemb Romo. Tijgi ne en rito kama ler mar lemo e lo jo-Israel. Ngʼato angʼata mane osudo machiegni gi kama ler mar lemo nyaka ne negi.\n39. Kar romb jo-Lawi duto mane okwan kaluwore gi chik mane Jehova Nyasaye ogolo kokadho kuom Musa kod Harun kaluwore gi anywolagi ne gin ji alufu piero ariyo gariyo (22,000), magi ne gin kaachiel gi nyithindo duto ma yawuowi kochakore ja-dwe achiel kadhi nyime.\n40. Jehova Nyasaye nowacho ne Musa niya, “Kwan nyithindo ma yawuowi makayo duto mag Israel kochakore ja-dwe achiel kadhi nyime kendo indik nyingegi piny.\n41. Ket jo-Lawi obedna kaka kayo e lo kayo duto mag jo-Israel, kendo kaw jamb jo-Lawi obed e lo kweth makayo mag jamb jo-Israel. An e Jehova Nyasaye.”\n42. Omiyo Musa nokwano nyithindo makayo duto mag jo-Israel, mana kaka Jehova Nyasaye nochike.\n43. Kar romb nyithindo ma yawuowi duto makayo ma ja-dwe achiel kadhi nyime, kondik nying-gi moro ka moro ne romo ji alufu piero ariyo gariyo, mia ariyo gi piero abiriyo gadek (22,273).\n44. Jehova Nyasaye nochako owachone Musa niya,\n45. “Ket jo-Lawi mondo obedna kaka kayo e lo jo-Israel, kendo jamni mag jo-Lawi e lo jambgi. Jo-Lawi nyaka bed maga. An e Jehova Nyasaye.\n46. Mondo omi ires jo-Israel makayo ji mia ariyo piero adek gabiriyo ma kwan-gi ohewo kwan midwaro mar jo-Lawi,\n47. chok shekel abich ne ngʼato ka ngʼato, kaluwore gi shekel mar kama ler mar lemo, ma pekne romo gera piero ariyo.\n48. Mi Harun kod yawuote pesa miwarogo jo-Israel momedore.”\n49. Omiyo Musa nochoko pesa kuom joma ne omedore e kwan mane jo-Lawi oreso.\n50. Koa kuom kayo mag jo-Israel nochoko fedha ma pekne en shekel alufu mia achiel mia adek gi piero auchiel gabich (1,365), kaluwore gi shekel mar kama ler mar lemo.\n51. Musa nochiwo ne Harun kod yawuote pesa miwarogo jo-Israel momedore mana kaka Jehova Nyasaye nochike.\n2. “Kwan jo-Kohath ma gin bad jo-Lawi kaluwore gi gwengegi kod dhoutgi.\n3. Kwan chwo duto mahikgi chakore piero adek nyaka piero abich mabiro tiyo e Hemb Romo.\n4. “Tij jo-Kohath e Hemb Romo en rito gik maler moloyo.\n5. Ka udar kama ujote, to Harun kod yawuote nyaka donji ei hema mi gigol pasia kendo giumgo Sandug Muma.\n6. Bangʼe gium nangani gi piende monyongʼ mayom mag le mag nembe, kendo giyar suka marambulu bangʼe giket sirni mitingʼego.\n7. “Nyaka gipedh mesa manie Nyim Nyasaye gi kitamba marambulu, bangʼe giket sende e wiye, gi dise kod bakunde, gi njage mar chiwo misango miolo piny; bende gine ni makati man kanyo seche duto kik rum.\n8. Nyaka gipedh nanga ewi gigi duto kendo giumgi gi piende monyongʼ mayom mag le mag nembe bangʼe giket sirni mitingʼego.\n9. “Nyaka gikaw nanga marambulu kendo gium rachungi taya ma en kar keto gima chiwo ler, kaachiel gi techene, gi gima ingʼadogo otambi kod odheru, kod njage duto mikanoe mo.\n10. Bangʼe to nyaka giume gi piende monyongʼ mayom mag le mag nembe kaachiel gi gige duto kendo gikete e sirni mitingʼego.\n11. “Nyaka gipedh nanga marambulu ewi kendo mar misango mar dhahabu bangʼe giume gi piende monyongʼ mayom mag le mag nembe kendo giket sirni mitingʼego kuonde mowinjore.\n12. “Nyaka gikaw gik moko duto motiyogo e tij dolo e kama ler mar lemo, kendo gibogi gi suka marambulu, kod piende monyongʼ mayom mag le mag nembe, bangʼe giketgi e sirni mitingʼego oliero liero.\n13. “Nyaka gigol buru oko e kendo mar misango mar mula bangʼe gipedh suka maralik e wiye.\n14. Bangʼ mano giniket gik michiemogo mag dolo e kar kendo mar misango, kaachiel gi gige chiedo, uma mar chwoyo ringʼo, opawo kod bakunde mikirogo remo. Nyaka gipedh raum mar piende monyongʼ mayom mag le mag nembe e wiye kendo giket sirni mitingʼego kuonde mowinjore.\n15. “Bangʼ ka Harun gi yawuote osetieko umo gik maler mitiyogo kod gik maler duto mamoko, kendo ka kambi oseikore mar wuok, to jo-Kohath koro nyaka bi mondo oti tij tingʼo. Kik gimul gik maler, nimar ka gitimo kamano to ginitho. Jo-Kohath nyaka tingʼ gigo mantiere ei Hemb Romo.\n16. “Eliazar wuod Harun, jadolo, nochungʼne mo mar taya, ubani mangʼwe ngʼar, chiwo mar cham michiwo kinde ka kinde, kod mor pwodhruok. Nyaka obed jarit mar kar lemo duto kod gik moko duto manie iye, kaachiel gi gik maler molosego kod gik moko duto mokan kanyo.”\n17. Jehova Nyasaye nowacho ne Musa gi Harun niya,\n18. “Neuru ni dhout jo-Kohath ok ogol oko kuom jo-Lawi,\n19. mondo omi gibed mangima kendo kik githo ka gibiro machiegni gi gik maler moloyo. Timnegiuru kama: Harun gi yawuote mondo odhi ei kama ler mar lemo kendo gimi ngʼato ka ngʼato tije kod gima onego otingʼ.\n20. To dhout jo-Kohath kik donji nikech dipo ka gigoyo wangʼ-gi kuom gik maler mi githo.”\n21. Jehova Nyasaye nowacho ne Musa niya,\n22. “Kwan joka Gershon kaluwore gi anywolagi kod dhoutgi.\n23. Kwan chwo duto mahikgi en piero adek nyaka piero abich, ma gin joma obiro konyo tich mar Hemb Romo.\n24. “Ma e tich ma joka Gershon biro timo ka gitiyo kendo ka gitingʼo misigo:\n25. Gibiro tingʼo pasia moumgo kar lemo, Hemb Romo, gik moumego kod piende monyongʼ mayom mag le mag nam moumgo wiye, moumgo dhoranga Hemb Romo,\n26. pasia mag laru molworo kar lemo kod kendo mar misango, pasia mar dhorangach, tonde kod gik moko duto mitiyogo kanyo. Joka Gershon nyaka ti tije duto madwarore mondo oti kanyo.\n27. Tijegi duto, bedni en tingʼo kata tich moro amora nyaka tim ka Harun kod yawuote ema oteloe. Unupog-gi tich monego gitim.\n28. Ma e tich ma dhout Gershon onego tim e Hemb Romo. Ithamar wuod Harun jadolo ema notelne tijegi.\n29. “Kwan jo-Merari kaluwore gi dhoutgi kod anywolagi.\n30. Kwan joma chwo duto mahikgi piero adek nyaka piero abich mabiro konyo e tich mar Hemb Romo.\n31. Ma e tich ma gibiro tiyo e Hemb Romo: ginitingʼ yiende moten-go kar lemo, fito mage, sirni kod mise,\n32. kaachiel gi sirni molworo laru man-gi mise, sigingi mag hema, tonde, gi gik moko duto mitiyogo kanyo kendo ngʼato ka ngʼato nyaka mi gik monego otingʼ.\n33. Ma e tich ma dhood Merari onego ti e Hemb Romo kotelnegi gi Ithamar wuod Harun jadolo.”\n34. Musa, Harun kod jotend oganda mar jo-Israel nokwano jo-Kohath kaluwore gi dhoutgi kod anywolagi.\n35. Chwo duto mahikgi piero adek nyaka piero abich mane obiro tiyo e tij Hemb Romo,\n36. kokwan kaluwore gi dhoutgi, ne romo ji alufu ariyo mia abiriyo gi piero abich (2,750).\n37. Mano e kar romb jogo duto mane oa e dhout jo-Kohath mane otiyo e Hemb Romo. Musa kod Harun nokwanogi kaluwore gi chik mane Jehova Nyasaye ogolo kokalo kuom Musa.\n38. Jo-Gershon nokwan kaluwore gi dhoutgi kod anywolagi.\n39. Chwo duto mahikgi piero adek nyaka piero abich mane obiro tich e Hemb Romo,\n40. kokwan kaluwore gi dhoutgi kod anywolagi, ne romo ji alufu ariyo mia auchiel gi piero adek (2,630).\n41. Mano e kar romb jogo mane oa e dhout anywola mar Gershon mane otiyo e Hemb Romo. Musa kod Harun nokwanogi kaluwore gi chik Jehova Nyasaye.\n42. Jo-Merari nokwan kaluwore gi dhoutgi kod anywolagi.\n43. Chwo duto mahikgi piero adek nyaka piero adek gabich mane obiro chiwo kony e tich mar Hemb Romo,\n44. kokwan kaluwore gi dhoutgi ne romo ji alufu adek gi mia ariyo (3,200).\n45. Ma e kar kwan joka Merari duto. Musa kod Harun nokwanogi kaluwore gi chik mane Jehova Nyasaye ochiwo kokalo kuom Musa.\n46. Omiyo Musa, Harun kod jotend Israel nokwano jo-Lawi duto kaluwore gi dhoutgi kod anywolagi.\n47. Chwo duto mahikgi piero adek nyaka piero abich mane obiro tiyo e Hemb Romo\n48. ne romo ji alufu aboro mia abich gi piero aboro (8,580).\n49. Kaluwore gi chik Jehova Nyasaye mane omiyo Musa, ngʼato ka ngʼato nomi tije. Kuom mano nokwan-gi, mana kaka Jehova Nyasaye nochiko Musa.\n1. Zaburi. Wer mar gwedho hekalu. Zaburi mar Daudi. Abiro tingʼi malo, yaye Jehova Nyasaye, nikech ne igola e bur matut, kendo ne ok iyiene wasika mondo obed mamor kuoma.\n2. Yaye Jehova Nyasaye Nyasacha, ne aluongi mondo ikonya kendo ne ichanga.\n3. Yaye Jehova Nyasaye, ne igola oko e liel, ne iresa kane oyudo aridora piny e bur matut mar joma otho.\n4. Werneuru Jehova Nyasaye, un joge maler; pakuru nyinge maler.\n5. Nikech mirimbe bedo mana kuom kinde matin kende, to ngʼwonone osiko nyaka chiengʼ; ywak nyalo bedo gotieno to mor biro mana gokinyi.\n6. Kane aparo ni adhi maber, ne awacho niya, “Onge gima biro bwoga.”\n7. Yaye Jehova Nyasaye, kane itimona ngʼwono, ne imiyo achungʼ motegno kaka got; to kane ipando wangʼi, to piny nochama.\n30. Joma kare ok nopudh ngangʼ, to joricho ok nodongʼ e piny.\n31. Dho joma kare kelo rieko, to lep mar richo nongʼad oko.\n32. Lew joma kare ongʼeyo gima owinjore, to dho joricho wacho mana gik mochido.\n1. E kindego oganda maduongʼ machielo nochokore. To nikech ne gionge gi gima digicham, Yesu noluongo jopuonjrene ire mowachonegi niya,\n2. “Akecho jogi nikech koro gisebedo koda kae kuom ndalo adek to gionge gima digicham.\n3. Ka agonyogi gidhi thuchegi ka gidenyo kama to ginyalo podho e yo, nikech moko kuomgi oa mabor.”\n4. Jopuonjrene nodwoke niya, “Ere kuma ngʼato diyudie makati manyalo pidho jogi mayiengʼ e dier thim machal kama?”\n5. Yesu nopenjogi niya, “Un gi makati adi?” Negidwoke niya, “Abiriyo kende.”\n6. Nowachone ogandago mondo obed piny e lum. Bangʼ mano nokawo makati abiriyogo, kendo kane osegoyo erokamano, nongʼingogi bangʼe omiyogi jopuonjrene mondo opog ji, mine gitimo kamano.\n7. To ne gin gi rech moko manok bende. Rechgi bende Yesu nogwedho momiyo jopuonjrene mondo opog ni ji.\n8. Ji nochiemo moyiengʼ. Bangʼ chiemo jopuonjre nochoko ngʼinjo mag chiemo mane ji ochamo oweyo moromo okepe abiriyo.\n9. Kar romb joma chwo mane ni kanyo ne dirom alufu angʼwen. To ka nosegonyogi,\n10. nodonjo e yie, kaachiel gi jopuonjrene, mi gidhi e gwengʼ mar Dalmanutha.\n11. Jo-Farisai nobiro mochako mino wach gi Yesu. Ne gikone mondo omigi ranyisi moa e polo, ka giteme.\n12. Yesu noomo chunye amingʼa bangʼe owacho niya, “Tiengʼni dwaro ranyisi mar hono nangʼo? Awachonu adier ni onge ranyisi moro amora mibiro migi.”\n13. Yesu noweyogi mi odok odonjo e yie mongʼado nam odok loka machielo.\n14. Jopuonjrene wigi nowil ma ok gitingʼo makati, makmana makati achiel kende ema ne gin-go e yie.\n15. Yesu nosiemogi kawachonegi niya, “Beduru motangʼ kendo ritreuru maber kuom thowi mar jo-Farisai gi mar Herode.”\n16. Ne giwuoyo kendgi kuom wachni kagiwacho niya, “Owuoyo kamano nikech waonge gi makati.”\n17. To kaka nongʼeyo gima negiwacho, Yesu nopenjogi niya, “Angʼo momiyo uwacho ni uonge gi makati? Kare pok uneno kata wach pok odonjonu? Dipo ni chunyu odinore?\n18. Marangʼo un gi wengeu to ok unyal neno, kendo un gi it to ok unyal winjo? Donge uparo gik mane atimo?\n19. Kane angʼingo makati abich mondo ji alufu abich ocham, ne uchoko ngʼinjo mopongʼo okepe adi?” Negidwoke niya, “Apar gariyo.”\n20. “To kane angʼingo makati abiriyo ne ji alufu angʼwen, nuchoko okepe adi mag ngʼinjo?” Negidwoke niya, “Abiriyo.”\n21. Eka Yesu nowachonegi niya, “Pod ok uwinjo tiend wach?”


Bible in one year - Luo Bible 2020 - March 30\nRapar mar Chik 21:1-23\n1. Ka ngʼato onegi moyud ka oriere piny e pap kama Jehova Nyasaye ma Nyasachu miyou mondo ukaw kendo ok ongʼere malongʼo ngʼama onege,\n2. to jodongu gi jongʼad bura nodhi mondo opim gi tol chakre kama ringre ngʼatno nitie nyaka e mier machiegni kode.\n3. Eka jodongo manie dala machiegni kod ringre ngʼatno nokaw nyaroya mapok otiyo, kata mapok otwe e jok,\n4. kendo gilor kode e holo kama pok opur kata pidhoe cham, kochomo aora ma pi molie, kendo kanyo ema mondo giture ngʼute.\n5. Jodolo, ma yawuot joka Lawi nochungʼ nyime, nimar Jehova Nyasaye ma Nyasachu oseyierogi mondo gitine kendo mondo gichiw gweth e nying Jehova Nyasaye kendo mondo gingʼad buche mar larruok kod mag nek.\n6. Eka jodongo duto manie dala machiegni gi kama ringruokno nitie noluok lwetgi e nyaroyano ma ngʼute otur e holo,\n7. kendo giniwach niya, “Lwetwa ne ok osechwero remoni kata wangʼwa ne ok oneno ka otimore.\n8. Yie iwinj pwodhruok ma jogi Israel ma isereso yaye Jehova Nyasaye kendo kik ikaw jogi kaka joketho mochwero remo maonge ketho.” Kamano ginipwodhre kuom richo mar chwero remono.\n9. Mano e kaka ubiro golo kuomu tim marach mar chwero remo maonge ketho, nikech usetimo gima kare e wangʼ Jehova Nyasaye.\n10. Ka udhi kedo gi wasigu kendo Jehova Nyasaye ma Nyasachu ochiwogi e lwetu ma umakogi ka wasumbini magu,\n11. kendo ka ineno dhako moro ma jaber e kind mon momaki, ma idwaro kendo to inyalo kawe obed chiegi.\n12. Kel dhakono e odi, bangʼe liel wiye kendo ingʼad kokene,\n13. bende igol lepe mane omakego. Bangʼ ka osedak e odi kuom dwe achiel koywago wuon gi min, eka idhi ire mondo ibed chwore kendo en bende obed chiegi.\n14. Ka ok imor kode, to iweye odhi kamoro amora ma ohero. Ok onego iuse kata kete jatichni, nimar isemiye wichkuot.\n15. Ka ngʼato nigi mon ariyo, kendo ohero moro maloyo machielo mi giduto ginywolone yawuowi, to wuowi mokwong nywol en wuod dhako ma ok ohero,\n16. ka ondiko mwandune ne yawuote kik okaw ratiro mar wuowi makayo omi wuod dhako moherono.\n17. Nyaka one ni ochiwone wuowi maduongʼ ma wuod dhako ma ok oherocha pok nyadiriyo mar gige duto. Wuowino en e ranyisi mokwongo mar tekre wuon. Ratiro mar wuowi makayo en mare.\n18. Ka ngʼato nigi wuowi ma jendeke ma ok winj wuon kod min kendo ok owinjgi ka okume,\n19. wuon gi min nyaka kawe mitere ir jodongo e ranga dalagi.\n20. Giniwach ne jodongo niya, “Wuodwani wiye tek kendo ja-jendeke, ok owinjwa, en janjore kendo jakongʼo.”\n21. Eka ji duto modak e gwengʼno nogoye gi kite motho. Nyaka ugol tim marachni e dieru kendo jo-Israel duto kowinjo wachno nobed maluor.\n22. Ka ngʼato motimo tim mamono onegi mi ringre ongʼaw e yien,\n23. to kik uwe ringre dongʼ koliero ma piny ru. Une ni uike mana chiengʼno nikech ngʼato angʼata ma olier e yath en ngʼama Nyasaye okwongʼo. Kik udwany piny ma Jehova Nyasaye ma Nyasachu miyou kaka girkeni.\nRapar mar Chik 22:1-30\n1. Ka ineno rwadh wadu kata rombone kolal, kik iwuondri ni ok inene, to kawe idwokene wuon.\n2. Ka owaduno ok odak machiegni kodi kaw chiayono iter dalani nyaka chop obi odware, eka mondo imiye.\n3. Tim kamano bende ne pundane, kata lawe kata gire moro amora molal kendo kik ichal ngʼama ok oneno.\n4. Ka ineno punda mar nyawadu kata rwadhe kopodho e yo, to kik ichal ngʼama ok oneno, to kony wuon-gi mondo ochunge oa malo.\n5. Dhako ok onego rwak lewni mag chwo, chwo bende kik rwak lewni mag mon, nimar Jehova Nyasaye ma Nyasachu ok dwar joma timo kamano.\n6. Ka iyudo od winyo e bath yo, manie yien kata e lum piny kendo winyo madhako onindo e tongʼe kata oumo nyithinde, to kik ikaw winyono gi nyithinde.\n7. Inyalo kawo nyithinde to iwe winyono odhi, mondo omi idhi maber kendo idag amingʼa.\n8. Ka igero ot manyien, to nyaka iriw ragengʼ molworo gama mondo kik ikel chwero remo e odi ka ngʼato olwar e tat odi.\n9. Kik ipidh kothe ariyo e puoth mzabibu, kitimo kamano, to gik motwi kata ochiek kanyo duto nobed mogak kendo ginidongʼ ei kama ler mar lemo.\n10. Kik ipur gi rwath kod punda kitweyo e jok achiel.\n11. Kik irwak law molos gi yie rombo kod katana motwangʼ kanyakla.\n12. Nyaka imin usi e konde angʼwen mar lawi mar abola.\n13. Ka ngʼato okendo chiege bangʼe bangʼ riwore kode chunye oa kuome kata oyudo ni ok ohere,\n14. kendo owuok oketho nyinge komiye nying marach kendo owacho niya, “Ne anywomo dhakoni to kane ariwora kode to ne ok ayude gi gige ringre.”\n15. Eka wuon nyako kod min nokel gima nyiso ni en kod ringre ne jodongo e ranga dala.\n16. Wuon nyako nowach ne jodongo niya, “Ne achiwo nyara e kend ne ngʼatni to ok ohere.\n17. To koro oseketho nyinge kowacho ni, ‘Ne ok ayudo nyari gi ringre.’ To ma e gima nyiso ni nyara ne oyud gi gige ringre.” Bangʼe jonywolne noyar law e nyim jodong gwengʼ,\n18. kendo jodongogo nokaw ngʼatno mi kume.\n19. Ngʼatno nochul chudo moromo sekel mia achiel mar fedha mondo mi wuon nyako nikech ngʼatni osemiyo nyar Israel mangili nying marach. Nyakono nosik kode kaka chiege kendo ok noriembe nyaka chiengʼ.\n20. To ka dipo ni oyud ni en adier ni nyakono ne ok oyudo gi gige ringre,\n21. to nyakono nokel e dhood wuon mare kendo joma chwo ma gwengʼno nochiele gi kite motho, nikech otimo gima rach e kind jo-Israel kodoko jachode e od wuon. Tim marachno nyaka ugol e dieru.\n22. Ka ngʼato oyud ka terore gi chi wadgi, to dhakono kod ngʼatno nyaka negi. Tim marachno nyaka gol e dier jo-Israel.\n23. Ka ngʼato oyudo nyako ngili e dala matin ma osetimo winjruok mar kend kod ngʼat machielo ma oterore kode,\n24. to nyaka ugol ji ariyogo e dhorangach mar dala oko kendo chielgi gi kite ma githo. Nyakono nogo gi kite nikech ne en e gwengʼ to ok ogoyo koko mondo okonye, kendo ngʼatno nochiel nikech odwanyo chi ngʼato. Tim marachno nyaka ugol e dieru.\n25. To ka ngʼato oromo gi nyako ma osetimo winjruok gi ngʼato mar kend mi omake githuon moterore kode, ngʼatno ema nyaka negi.\n26. Kik utim gima rach ne nyakono, onge richo motimo mowinjore gi tho. Wachni chalo kod ngʼat ma omonjo wadgi monego,\n27. nimar ngʼatni noromo gi nyakoni to kata nyako mosetimgo winjruokni ogoyo koko, ne onge ngʼama okonye.\n28. Ka ngʼato oromo gi nyako mapok otimo winjruok mar kend gi ngʼato mi oterore kode githuon mi ofwenygi,\n29. nyaka ochul wuon nyakono sekel piero abich mar fedha. Nyaka okend nyakono nimar osekethone, kendo ok noriembe e ndalo duto mar ngimane.\n30. Ngʼato ok onego kend chi wuon, kendo kik odwany kitanda wuon mare.\n9. Gik ma chunya dwaro duto ongʼereni maber, yaye Jehova Nyasaye; chur ma achurgo ok opondoni.\n10. Chunya gwecho, tekra orumo; wengena otimo mudho.\n11. Osiepena gi anywolana ok dwar nena nikech adhondena; joma odak buta otangʼ koda.\n12. Joma dwaro kawo ngimana ochiko obadhogi, joma dwaro hinya chano kaka ginyalo tieka chuth. Gichano miriambo odiechiengʼ duto.\n13. Achalo ngʼama ite odino, ma ok nyal winjo wach, mana ka momo ma ok nyal yawo dhoge;\n14. Achalo gi ngʼat ma ok winj wach, ma dhoge ok nyal dwoko wach.\n15. To in ema ariti, yaye Jehova Nyasaye, kendo angʼeyo ni ibiro dwoka, yaye Ruoth Nyasacha.\n16. Nimar ne awacho niya, “Kik iyie mondo gisungrena, kata gigona siboi ni tienda okier.”\n17. Nimar achiegni podho, kendo rem ma an-go osiko koda.\n18. Ahulo kethona; richona chando chunya.\n19. Wasika molwora ngʼeny; joma ochaya maonge gima omiyo thoth mokalo akwana.\n20. Joma chulo rach kuom ber ma asetimonegi kuodho nyinga ka an to alawo gima ber.\n21. Yaye Jehova Nyasaye, kik ijwangʼa; kik ibed mabor koda, yaye Nyasacha.\n22. Bi piyo mondo ikonya, yaye Ruoth Nyasaye kendo Jawarna.\n26. Ngʼat makare dak gi osiepene e yo mowinjore, to yor ngʼat marach terogi kama rach.\n27. Jasamuoyo ok nyal yudo dwarone, to jakinda maratego ongʼeyo ber gige.\n28. Yo makare nitie gi ngima, e yorno nitie ngima mochwere.\n1. Chiengʼ moro achiel, ka Yesu nochungo but nam mar Genesaret, kendo ji kochokore molwore ka giwinjo wach Nyasaye.\n2. Noneno yiedhi ariyo e dho wath, mane owe kanyo gi jolupo mane luoko tondegi.\n3. Nodonjo ei achiel kuom yiedhigo, mane mar Simon, mi nokwaye mondo osiane yie matin oa e dho wath. Eka nobedo piny kendo puonjo ji ka enie yie.\n4. Kane osetieko wuoyo, nowachone Simon niya, “Kiew yie odhi e chuny pi kama tut, mondo uchik tondeu omak rech.”\n5. Simon nodwoke niya, “Ruoth, wasetiyo matek otieno duto to ok wasemako gimoro. To nikech iwacho kamano, abiro chiko tonde.”\n6. Kane gisetimo kamano, negimako rech mangʼeny makoro tonde ne chako yiech.\n7. Kuom mano, ne gigwelo jowetegi mane ni e yie machielo mondo obi okonygi, to kane gibiro to negipongʼo yiedhi ariyogo ma gichako nimo.\n8. Kane Simon Petro oneno mani, nopodho e tiend Yesu, mowacho niya, “Dhiyo ia ira Ruoth, an ngʼat ma jaricho!”\n9. Nimar en kaachiel gi joma ne en-go duto nowuoro nikech rech mane gimako.\n10. Kamano, Jakobo gi Johana ma yawuot Zebedi mane jotiyo gi Simon bende nowuoro. Eka Yesu nowachone Simon niya, “Kik iluor; chakre tinendeni ibiro bedo jaywa ji.”\n11. Kuom mano negiketo yiedhigi oko e dho wath, negiweyo gik moko duto kendo ne giluwe.\n12. Kane Yesu ne nitie e achiel kuom mier, ngʼat moro ma dhoho omako dende duto nobiro ire, kane oneno Yesu, nopodho piny ka okulore e lowo kendo nosaye niya, “Ruoth, kiyie, to inyalo pwodha.”\n13. Yesu norieyo bade momulo ngʼatno. Nowachone niya, “Ayie. Pwodhri!” Gikanyono dhoho noa kuome.\n14. Eka Yesu nochike niya, “Kik inyis ngʼato wachni to dhiyo, mondo inyisri ne jadolo kendo ichiw misengini ma Musa nochiko nikech pwodhruokni, mondo obed ranyisi ne gin.”\n15. To kata kamano humbe nomedo landore moloyo, momiyo oganda mag ji nobiro winje kendo mondo ochang tuochegi.\n16. To Yesu ne thoro dhiyo kuonde thim ma enie kende mondo olem.


Zekaria 1 - Holy Bible [Luo Bible 2020] - (Zek 1)\nE dwe mar aboro, e higa mar ariyo mar loch Darius, wach Jehova Nyasaye nobiro ni janabi Zekaria wuod Berekia, ma wuod Ido, kawacho niya,\n“Jehova Nyasaye nosin ahinya gi kwereu.\nKuom mano wachnegi ni: Ma e gima Jehova Nyasaye Maratego wacho: ‘Dwoguru ira,’ Jehova Nyasaye Maratego wacho. ‘Eka an bende anaduog iru,’ Jehova Nyasaye Maratego ema owacho kamano.\nKik uchal gi kwereu, mane jonabi machon oywak nigi kawacho ni: Ma e gima Jehova Nyasaye Maratego wacho, ‘Lokreuru uwe yoreu maricho kod timbeu maricho.’ To negitamore winja kata dewa, Jehova Nyasaye owacho.\nBende kwereugo gi jonabi pod ngima nyaka sani?\nTo donge wechena gi yorena mane achiko jotichna ma jonabi nojuko kwereu? “Omiyo negilokore kendo giwacho ni, ‘Jehova Nyasaye Maratego osetimonwa gima owinjore gi yorewa kod timbewa, mana kaka nochano timo.’ ”\nTarik piero ariyo gangʼwen mar dwe mar apar gachiel, miluongo ni Shebat, e higa mar ariyo mar loch Darius, wach Jehova Nyasaye nobiro ni janabi Zekaria wuod Berekia, ma wuod Ido.\nNaneno fweny gotieno ka ngʼat moro moidho faras ma silwal opore e nyima. Ne ochungʼ e dier yiend kuth ochwoga, e holo moro. Yo ka diengʼeye ne nitie farese masilwende, marobuore kod marochere.\nNapenjo niya, “Magi gin angʼo, yaye ruodha?” Malaika mane wuoyo koda nodwoka niya, “Abiro nyisi gima gin.”\nEka ngʼat mane ochungʼ e dier yiend kuth ochwoga nonyisa niya, “Gin e joma Jehova Nyasaye oseoro mondo odhi e piny koni gi koni.”\nTo negidwoko wach ne malaika mar Jehova Nyasaye, mane ochungʼ e dier yiend kuth ochwoga, kagiwacho niya, “Wasewuotho e piny koni gi koni mi wayudo ka piny ngima yweyo kendo nigi kwe.”\nEka malaika mar Jehova Nyasaye nowacho niya, “Jehova Nyasaye Maratego, nyaka karangʼo mibiro lingʼ mak ikecho Jerusalem gi mier mag Juda misebedo kikechogo kuom higni piero abiriyogi?”\nEka Jehova Nyasaye nowuoyo gi malaika mane loso koda gi weche mangʼwon kod weche mag hoch.\nEka malaika mane wuoyo koda nowachona niya, “Ywagri kiwacho ne ji kama: Ma e gima Jehova Nyasaye Maratego wacho, ‘Nyiego omaka matek nikech Jerusalem gi Sayun,\nto bende akecho ahinya gi ogendini modak kodhialore. Mokwongo ne akecho mana matin, to koro gisemiyo chandruok omedo doko malit moloyo.’\n“Kuom mano, Jehova Nyasaye wacho ni, ‘Abiro duogo Jerusalem mi akeche, mi oda nochak oger kanyo; kendo tol mipimogo ibiro rie e alwora mar Jerusalem,’ Jehova Nyasaye Maratego ema owacho.\n“Med lendo kiwacho kama: Ma e gima Jehova Nyasaye Maratego wacho: ‘Miecha duto biro pongʼ gi mwandu, kendo Jehova Nyasaye biro hoyo Sayun kendo obiro chako oyiero Jerusalem!’ ”\nEka natingʼo wangʼa, mi napo kaneno tunge angʼwen!\nNapenjo malaika mane wuoyo koda niya, “Magi gin angʼo?” Nodwoka niya, “Magi e tunge mane okeyo Juda, Israel kod Jerusalem.”\nEka Jehova Nyasaye nonyisa jotheth angʼwen.\nNapenjo niya, “Jogi obiro timo angʼo ka?” Nodwoko niya, “Magi e tunge mane okeyo jo-Juda mondo kik ngʼato angʼata kuomgi tingʼ wiye; to jothethgi osebiro mondo obwog-gi kendo gilo ogendini mane oikore kedo gi piny Juda.”\nZekaria 1 / Zek 1\nZekaria 2 / Zek 2\nZekaria 3 / Zek 3\nZekaria 4 / Zek 4\nZekaria 5 / Zek 5\nZekaria 6 / Zek 6\nZekaria 7 / Zek 7\nZekaria 8 / Zek 8\nZekaria 9 / Zek 9\nZekaria 10 / Zek 10\nZekaria 11 / Zek 11\nZekaria 12 / Zek 12\nZekaria 13 / Zek 13\nZekaria 14 / Zek 14


Mathayo 12 | Muma e Intanet | New World Translation (1984)\nYesu “e Ruodh Sabato (1-8)\nOchang ng’at ma lwete oner (9-14)\nJatich Nyasaye ma ohero (15-21)\nOgol jochiende kokalo kuom roho maler (22-30)\nRicho ma ok nyal we ne ng’ato (31, 32)\nYath ing’eyo kuom olemo monyago (33-37)\nRanyisi mar Jona (38-42)\nKa jachien odok kamoro (43-45)\nMin Yesu kod owetene (46-50)\n12 E ndalono, Yesu ne wuotho kokadho e puothe cham chieng’ Sabato. Jopuonjrene nodenyo, omiyo ne gichako jako wiye cham ka gichamo. 2 Ka Jo-Farisai noneno mano, ne giwachone niya: “Ero ne! Jopuonjreni timo gima ok owinjore gi chik chieng’ Sabato.” 3 Nopenjogi kama: “Pok usomo gima Daudi notimo kane gidenyo, en kaachiel gi joma ne en-go? 4 Kaka nodonjo e od Nyasaye mi gichamo makate michiwo e nyim Nyasaye, ma en gima chik ne ok oyiene chamo, kata joma ne ni kode, to mana jodolo kende? 5 Koso pok usomo e Chik ni e odiechienge Sabato jodolo mag hekalu ketho Sabato, to gisiko ma onge ketho? 6 An to awachonu ni, nitie gima duong’ kae moloyo hekalu. 7 Kata kamano, ka dine bed ni ung’eyo tiend wach ma wacho ni, ‘Ok adwar misango, to adwaro ni ubed joma kecho jomamoko,’ dine ok uketo ketho kuom joma onge ketho. 8 Nikech Wuod dhano e Ruodh Sabato.” 9 Bang’ wuok kanyo, nodhi e sunagogi margi. 10 To ne! kanyo ne nitie ng’at moro ma lwete oner! Omiyo, ne gipenje kama, “Be chango ng’ato chieng’ Sabato en gima owinjore gi chik?” mondo eka gidonjnego. 11 Nodwokogi niya: “Ka in gi rombo achiel to rombono olwar e bur chieng’ Sabato, be nitie ng’ato kuomu ma ok bi make kendo gole oko? 12 Donge dhano to oloyo rombo nyading’eny? Omiyo, timo gima ber chieng’ Sabato ok en ketho chik.” 13 Bang’e nowacho ne ng’atno niya: “Rie lweti.” Mi norieyo kendo lweteno nochango mobedo kaka komachielono. 14 To Jo-Farisai nowuok oko kendo ne giriwo paro kanyachiel mondo ginege. 15 Bang’ ng’eyo mano, Yesu nowuok kanyo. Ji mang’eny bende noluwe, kendo nochangogi giduto 16 to nochikogi matek ni kik gimi ji ong’e ni en ng’a, 17 mondo wach ochop ma ne okor kokalo kuom janabi Isaya niya: 18 “Neuru! Jatichna ma ayiero, jal ma ahero, ma chunya oyiego! Anaket rohona kuome, kendo enoler ne ogendni mamoko tiend tim makare. 19 Ok obi dhawo, bende ok obi kok matek, kendo ng’ato ok nowinj dwonde e wang’ yore madongo. 20 Onge odundu motore ma obiro ketho, kendo onge kitambi ma liel ma rachrach mobiro simo nyaka chop okel tim makare chuth. 21 Kuom adier, ogendni noket geno kuom nyinge.” 22 Eka ne gikelone jal moro ma nigi jochiende, ma muofu kendo ma momo, mi nochange kendo momono nochako wuoyo kendo neno. 23 Oganda duto nohum nono mi gichako penjore niya: “Dibed ni ma e Wuod Daudi, koso?” 24 Bang’ winjo mano, Jo-Farisai nowacho kama: “Jali golo jochiende kotiyo mana gi teko Belzebub, jatelo mar jochiende.” 25 Nikech noseng’eyo gima ne giparo, nokonegi niya: “Pinyruoth ma nigi ywaruok e kinde owuon, kethore, kendo taon kata dala ma nigi ywaruok e kinde owuon ok bi chung’. 26 Kamano bende, ka Satan golo Satan, osebedo gi ywaruok e kinde owuon; kare ere kaka pinyruodhe biro chung’? 27 E wi mano, ka agolo jochiende ka atiyo gi teko mar Belzebub, un to jou gologi gi teko mar ng’a? Mano e momiyo gining’adnu bura. 28 To ka agolo jochiende ka atiyo gi roho mar Nyasaye, adier, Pinyruodh Nyasaye osebironu kukia. 29 Koso ere kaka ng’ato nyalo monjo od ng’at ma ratego kendo maye gige, mak mana kokwongo otueyo ng’atno? Mana bang’ mano eka koro onyalo yako ode. 30 Ng’ato ang’ata ma ok ni kora kedo koda, to ng’at ma ok chok ji koda, en ng’at ma keyogi. 31 “Nikech mano, awachonu ni, kit richo moro amora gi ayany duto ibiro we ne dhano, to ng’at ma yanyo roho mar Nyasaye, ok bi wene. 32 Kuom ranyisi, ng’at ma yanyo Wuod dhano, ibiro wene; to ng’at ma yanyo roho maler ok nowene, ooyo, ok e ndaloni, to kata e ndalo ma biro. 33 “Unyalo miyo yath kod olemo monyago obed maber, kata unyalo miyo yath kod olemo monyago obed motop, nimar kit yath ng’ere kuom olemo monyago. 34 Un koth thuonde, ere kaka unyalo wacho gik mabeyo ka un uwegi to un joma richo? Nimar gik mogundho e chuny e ma dhok wacho. 35 Ng’at maber golo gik mabeyo kuom mwandune mabeyo, to ng’at marach golo gik maricho kuom mwandune maricho. 36 Awachonu ni, ji nodwok wach e Chieng’ Bura kuom gik moko duto manono ma giwacho; 37 nikech wecheni e ma biro keti kare kendo wecheni e ma biro miyo bura oloyi.” 38 Eka moko kuom jondiko gi Jo-Farisai nodwoke ka giwacho kama: “Japuonj, wadwaro neno ranyisi moro moa kuomi.” 39 To en nodwokogi niya: “Tieng’ marach kendo ma terore* siko ka manyo ranyisi, to onge ranyisi mibiro migi, mak mana mar Jona janabi. 40 Nimar mana kaka Jona ne ni ei rech maduong’ kuom odiechienge adek gi otieno adek, e kaka Wuod dhano nobed ei chuny lowo kuom odiechienge adek gi otieno adek. 41 Jo-Nineve biro chier e kinde bura gi tieng’ni mi gininyis ni tieng’ni gin joma bura oloyo, nikech Jo-Nineve noloko chunygi a e richo kane Jona oyalonegi. To neuru! ng’at maduong’ moloyo Jona ni kae. 42 Ruoth ma dhako ma noa yo milambo ibiro chier e kinde bura gi tieng’ni, mi enonyis ni tieng’ni gin joma bura oloyo, nikech nobiro koa e tung’ piny mondo owinj rieko mar Solomon. To neuru! ng’at maduong’ moloyo Solomon ni kae. 43 “Ka jachien owuok kuom ng’ato, okalo kuonde ma onge pi komanyo kar yueyo to ok oyud. 44 Eka owacho ni, ‘Abiro dok e oda kama nawuokie,’ to bang’ chopo, oyudo ka odno ni nono kendo ka oseyweye maler mobidhe. 45 Kae to owuok odhi okawo jochiende mamoko abiriyo maricho moloye, to bang’ donjo ei odno, gidak kanyo; eka gik ma timore mogik ne ng’atno bedo marachie moloyo mokwongo. Mano e kaka nobed ne tieng’ marachni.” 46 Kane pod owuoyo gi oganda, min mare gi owetene ne ochung’ oko ka gidwaro loso kode. 47 Eka ng’ato nowachone niya: “Ero ne! Minu kod oweteni ochung’ oko ka gidwaro wuoyo kodi.” 48 Nodwoko ng’at ma nowachone kamano niya: “Minwa en ng’a kendo owetena gin ng’a gini?” 49 Eka korieyo bade kama jopuonjrene ne nitie, nowacho niya: “Neuru! Minwa kod owetena! 50 Nikech ng’at ma timo dwaro mar Wuora manie polo, ng’atno e owadwa gi nyamera kod minwa.”\n^ Tiende ni, joma ok omakore motegno gi Nyasaye.


Tich Joote 2 - Holy Bible [Luo Bible 2015] - (TiJo 2)\nTo ne nitie jo-Yahudi moko e Jerusalem mane oluoro Nyasaye. Ne gia e pinje duto manie piny.\nKane giwinjo kokono, ne gichokore giduto, kendo ng’ato ka ng’ato kuomgi nodhier nono kowinjo ka jogo wacho mana dhoge owuon.\nNe gihum, kendo ne giwuoro, ka giwacho niya, “Donge joma wuoyogi duto gin jo-Galili?\nKa kamano, to ere gima omiyo ng’ato ka ng’ato kuomwa winjogi ka giwacho mana dhoge owuon?\ngi Furgia gi Pamfulia gi Misri kod gwenge Libya mokiewo gi Kurene, kaachiel gi welo moa Rumi.\nMoko kuomwa gin jo-Yahudi, to moko bende gin jo-Krete gi jo-Arabu. To ere kaka wawinjo jogi kawuoyo kuom timbe madongo mag Nyasaye gi dhowa wawegi?”\nNe gihum giduto, kendo ne gidhier nono, ka gipenjore niya, “Ma en wach manade?”\nMoko kuomgi to nocharogi, kawacho ni, “Jogi omer!”\nTo Petro noa malo gi joote apar gachiel mamoko, mi oting’o dwonde, kowacho niya, “Un jo-Judea, kod un duto mudak Jerusalem, an gi wach moro madwaro nyisou, omiyo chikuru itu uwinja.\nJogi ok omer kaka uparono, nikech pod en mana sa adek kende mar okinyi.\nTo ma e gima janabi Joel nowuoyo kuome ni,\n‘Nyasaye wacho niya, “E ndalo giko, anaol Roho mara kuom ji duto. Yawuotu gi nyiu nokor wach, bende jou matindo none fweny, kendo jou madongo nolek lek.\nE ndalonogo ema naorie roho mara kata mana kuom jotichna machwo kata mamon, mi ginikor wach.\nAnatim honni e polo malo, kendo naket ranyisi e piny mwalo, kaka remo gi mach kod iro madhuolore.\nWang’chieng nolokre mudho, to due nolokre makwar ka remo, kapok chieng’ Ruoth ochopo. En chieng’ maduong’ miwuoro!\nChakre kanyo ng’ato ka ng’ato moluongo nying Ruoth noresi.” ’\n“Un jo-Israel, winjuru gima awachonu. Yesu ja-Nazareth ne ng’at mane Nyasaye onyisou ni oyiego, komiyo otimonu honni gi timbe malich miwuoro kod ranyisi, kaka un uwegi ung’eyo, nikech gigo notimore e dieru.\nNyasaye nong’eyo chon ni ibiro chiwo Yesu e luetu, kendo kane oseng’ado wach ni obiro timo kamano, un to ema numiyo joma ok jo-Yahudi ogure e msalaba, mi onege.\nTo bang’ thone, Nyasaye nochiere, morese kuom rem mar tho, nikech tho ne ok nyal tueye,\nmana kaka Daudi nowuoyo kuome niya, ‘Naneno Ruoth e nyima ndalo duto, nikech obet e bada korachwich, mondo kik ayiengni.\nEmomiyo chunya ne mor, kendo lewa ne yot! To ringra bende nobed gi geno,\nnimar ok inijwang’ chunya e Piny Joma Otho Adier, ok niwe mondo ringre Ng’ati Maler otow!\nIsenyisa yore matera e ngima, kendo inimiya bedo mamor chutho, nikech in koda.’\nTo ne en janabi, kendo nong’eyo ni Nyasaye nosesingorene ni noket achiel kuom nyikwaye ruoth kare.\nNe oneno mano chon, omiyo kane owacho ni, ‘Ne ok ojwang’e e Piny Joma Otho, kendo ringre ne ok otow,’ to nowuoyo mana kuom chier Kristo.\nYesuni ema Nyasaye osechiero kuom joma otho, kendo wan duto wan joneno.\nOsechier mobet e bat korachwich mar Nyasaye, kendo oseyudo Roho Maler mane Wuoro osingore ni nomiye. To gik makoro uneno kendo uwinjogi gin mich mogundho momiyowa.\n“Daudi owuon to ne ok oidho e polo, to nowacho niya, ‘Ruoth Nyasaye nowacho ni Ruodha ni, “Bed e bada korachwich ka,\nnyaka chop aket wasiki obed raten tiendi.” ’\n“Jo-Israel duto koro nyaka ng’e maonge kiawa ni Nyasaye oseketo Yesu, mane uguro e msalaba, obed Ruoth kendo Mesia.”\nKane ji owinjo wachno, chunygi nochandore, mi gipenjo Petro kod joote mamoko ni, “Jowadwa, ere gima dwatim?”\nSingruok mane Nyasaye osetimono, notimonu gi nyithindu, kod ji duto man kuma bor, tiende ni ng’ato ka ng’ato ma Ruoth Nyasachwa noluong ire.”\nEka Petro nomedo weche moko mang’eny, kosiemo ji, kendo kojiwogi mondo giresre kuom kum ma tieng’ mobamno biro yudo.\nKamano, joma ne oyie gi wachne ne obatisi, mi chieng’no ji alufu adek nomedre e kanyakla margi.\nJogo noketo chunygi kuom puonj joote, kendo kuom timo gik moko duto kaachiel, kendo kuom chamo Sap Ruoth, kendo kuom lemo.\nNyasaye nomiyo joote otimo honni kod ranyisi mang’eny, kendo mano nomiyo luoro omako ji duto.\nJoma oyie duto ne oriwore kanyakla, kendo ne giriwo gik moko duto, mi gitiyogo kaachiel.\nNe gibedo ka giloko mwandugi pesa, kendo gipogore kaka ne ng’ato ka ng’ato dwaro.\nPile ne gichokore gi chuny achiel e Hekalu, kendo ne gidhi e ot ka ot mondo gichamie Sap Ruoth. Ne gichiemo kaachiel gi mor,\nka gipako Nyasaye, kendo ka ji duto mor kodgi. To odiechieng’, Ruoth ne medonigi joma owar e kanyaklagi.\nTich Joote 2:1\nTich Joote 2:2\nTich Joote 2:3\nTich Joote 2:5\nTich Joote 2:6\nTich Joote 2:7\nTich Joote 2:8\nTich Joote 2:10\nTich Joote 2:11\nTich Joote 2:12\nTich Joote 2:13\nTich Joote 2:14\nTich Joote 2:15\nTich Joote 2:16\nTich Joote 2:18\nTich Joote 2:19\nTich Joote 2:20\nTich Joote 2:21\nTich Joote 2:22\nTich Joote 2:23\nTich Joote 2:24\nTich Joote 2:25\nTich Joote 2:26\nTich Joote 2:27\nTich Joote 2:28\nTich Joote 2:30\nTich Joote 2:31\nTich Joote 2:32\nTich Joote 2:33\nTich Joote 2:34\nTich Joote 2:35\nTich Joote 2:36\nTich Joote 2:37\nTich Joote 2:39\nTich Joote 2:40\nTich Joote 2:43\nTich Joote 2:44\nTich Joote 2:45\nTich Joote 2:46\nTich Joote 2:47


Omiyo ngʼato ka ngʼato kuomu nyaka her chiege mana kaka oherore owuon kendo dhako nyaka luor chwore.\n kod wuoro; kaachiel gi timbe maricho, wuond, anjawo, ketho nying, sunga kod fuwo. Gik marichogi duto wuok e chuny dhano kendo miyo ngʼato bedo mogak.”\n To chakre chwech piny, Nyasaye nochweyogi dichwo gi dhako. ‘Kuom mano, dichwo nowe wuon kod min kendo nopadre gi chiege, mi ji ariyogo nobed ringruok achiel.’ Omiyo koro ok gin ji ariyo, to gin ringruok achiel. Kuom mano, gima Nyasaye oseriwo kaachiel kik dhano moro amora pogi.”\n Modh pi moa e dapigi iwuon, pi mamol moa e sokoni iwuon. Bende ber mondo soknigi omol ka oo oko e yore mag dala, kata aoregi mag pi e kuonde chokruok manie dier dala? Ne ni gibedo magi iwuon kendo kik iriwgi gi joma galagala. Sokoni mondo ogwedhi, kendo ibed mamor gi chiegi mane ikendo ka in wuowi. Ojaber ka mwanda, kendo olongʼo ka nyakech, thundene mad romi kinde duto, mad herane omaki moloyo.\nWer Mamit 7:6-12\n Mano kaka ijaber kendo imiya mor, mano kaka imora, yaye jaherana! Dendi odongo mana ka othith, to thundi to chalo mana ka olemo, mogudore kanyachiel. Ne awacho niya, “Abiro lwenyo yiend othith; nyaka amak olembe gi lweta.” Mad thundeni chal gi olemb, mzabibu mochokore kanyachiel, to tik mar muchi chal gi olemo mayom, kendo dhogi chal mana gi divai mamit. Mad divai lor mos e dwond jaherana, kamol mos e kind lewe kod lekene komadhe. An mar jaherana, kendo gombone ni kuoma. Bi, jaherana, bi wadhi waba ei gwengʼ, kendo wanind oko e bunge. Bi wamondi gokinyi wadhi, e puothe mzabibu mondo wangʼiane, ka mzabibu oseolo, bende wangʼiane ka gisechako thiewo, kendo ka olembe mongʼinore oselokore makwar; kuno, ema abiro miyie herana.\n1 Korintho 6:13-20\n “Chiemo en mar ich, ich en mar chiemo,” to Nyasaye biro ketho gik moko ariyo duto. Ringruok ok en mar terruok, to en mar miyo Ruoth duongʼ, mana kaka Ruoth bende en mar ringruok. Kuom teko Nyasaye nochiero Ruoth Yesu oa kuom joma otho kendo wan bende obiro chierowa. Donge ungʼeyo ni ringreu gin fuonde Kristo owuon? Bende dakaw fuonde Kristo mondo ariw gi dhako ma jachode? Mano ok nyal timore ngangʼ! Koso ukia ni ngʼat moriwore gi dhako ma jachode bedo kode e achiel kuom ringruok? Ndiko wacho niya, “Ji ariyogo nodok ringruok achiel.” To ngʼat moriwore gi Ruoth doko chuny achiel kode. Ringuru utony ni terruok. Richo duto ma ngʼato timo otimo oko mar ringre, to ngʼat machodo timo richo ni ringre owuon. Donge ungʼeyo ni ringreu en hekalu mar Roho Maler modak eiu kendo ma Nyasaye osechiwonu? Ok un mau uwegi; to nongʼiewu gi nengo matek. Omiyo miuru Nyasaye duongʼ gi ringreu.


Amos 9 - Holy Bible [Luo Bible 2020] - (Amo 9)\nNe aneno Ruoth Nyasaye kochungʼ e bath kendo mar misango, mi owachona niya, “Muk sirni duto mag hekalu mondo agola oyiengni. Mukgi mondo gilwar ewi ji, to joma otony, to abiro tieko gi ligangla, kendo onge ngʼat ma noringi kata notony.\nKata dabed ni gikunyo bur matut mi gichopo nyaka e piny joma otho, to kata mana kuno abiro chopoe mi agolgi oko. Kata dabed ni giidho mi gichopo e polo, to kata kuno abiro chopoe mi aduog-gi piny.\nKata dabed ni gipondo ewi got Karmel, to kata mana kuno anadwargi mi amakgi. To kata dabed ni gipondona e bwo nam piny, to kata mana kuno anachik thuol mikagi.\nKata dabed ni wasikgi oterogi e twech, to kata mana kuno abiro oro ligangla mondo otiekgi. “Anachom wangʼa kuomgi mondo atimnegi marach to ok maber.”\nRuoth Nyasaye, ma en Jehova Nyasaye Maratego, ma komulo piny, to piny leny, kendo ji duto modak e piny ywak. Piny duto tingʼore malo, bangʼe to opie ka aora Nael man Misri!\nJehova Nyasaye gero ute e polo kendo orenjo mise mag polo e piny, bangʼe oluongo pi nam mondo obi kendo oologi e piny, Jehova Nyasaye e nyinge.\n“Donge jo-Israel chalo mana gi jo-Kush?” Jehova Nyasaye owacho. “Donge an ema ne agolo jo-Israel koa Misri, jo-Filistia koa Kaftor, kendo jo-Aram koa Kir?\n“Adier wangʼ Jehova Nyasaye Manyalo Gik Moko Duto rango pinyruoth motimo richo. Abiro ketho pinyruodhno e wangʼ piny, to kata kamano, ok anatiek joka Jakobo duto,” Jehova Nyasaye ema owacho.\n“Anagol chik kendo abiro piedho jo-Israel, e kind ogendini duto, ka cham mipiedho e odheru, kendo kata wangʼ cham achiel ok nolwar piny.\nJoga duto ma joketho ibiro nego gi ligangla, kata mana mago mawacho ni, ‘Masira ok noyudwa kata chopo kuomwa.’\n“Chiengʼno anachung od Daudi mosepodho. Analos ohingane kod kuondene momukore duto. Anachak agere mi ochal kaka, ne entie chon,\nmondo jo-Israel okaw jo-Edom modongʼ kaka margi kod ogendini mamoko maluongo nyinga,” Jehova Nyasaye mabiro miyo gima kamano timore ema owacho.\nJehova Nyasaye wacho niya, “Ndalo biro ma cham biro bedo mangʼeny, ibiro golo pur ka ji pod keyo, kendo mzabibu nonyagi mathoth, kendo gibiro keto kodhi ka ji pod loso divai. Yiend mzabibu mangʼeny maber nonyag mathoth e gode duto mi unubed gi divai mangʼeny.\nBangʼe abiro miyo joga Israel duogi. “Kendo gibiro gero miechgi mane olokore gundni ma ginidagie, eka gibiro pidho yiend mzabibu, kendo madho divai mare. Gibiro puro puothegi, kendo chamo nyak margi.\nAbiro guro jo-Israel e pinygi mane amiyogi, kendo onge ngʼama nochak ogolgi kendo,” Jehova Nyasaye ma Nyasachi owacho.\nAmos 1 / Amo 1\nAmos 2 / Amo 2\nAmos 3 / Amo 3\nAmos 4 / Amo 4\nAmos 5 / Amo 5\nAmos 6 / Amo 6\nAmos 7 / Amo 7\nAmos 8 / Amo 8\nAmos 9 / Amo 9


Biblica® Ochiw Thuolo Motingʼo Loko Manyien™ Jeremia 22\nKum ne ruodhi ma timbegi mono\n1 Ma e gima Jehova Nyasaye wacho: “Dhiyo e kar dak mar ruodh Juda kendo iland wachni kanyo: 2 ‘Winj wach Jehova Nyasaye, yaye ruodh Juda, un joma bet e kom duongʼ Daudi, in, jotendi kod jogi madonjo gie dhorangeyegi. 3 Ma e gima Jehova Nyasaye wacho: Tim gima nikare kendo mowinjore. Res ngʼatno e lwet ngʼama thire, ngʼatno mosemaye. Kik itim marach kata tugo lweny gi jadak, kiye kata mon ma chwogi otho, kendo kik ichwer remo maonge gi wach ka eri. 4 Nimar ka urito chikegi maber, eka ruodhi mabet e kom duongʼ mar Daudi nondonji gi e dhorangeye mag kar dak ruoth, ka giriembo geche kendo giidho farese, ka gin gi jotendgi kod jogegi. 5 To ka ok urito chikegi, Jehova Nyasaye wacho, akwongʼora an owuon ni kar dak ruodhni nolal nono.’ ”\n6 Nimar ma e gima Jehova Nyasaye wacho kuom kar dak mar ruodh Juda:\n“Kata obedo ni in kaka Gilead ne an,\nkaka wi got Lebanon,\nadiera analoku kaka kama otwo,\nka mier maonge joma odakie.\n7 Anaor joma tiekou,\nngʼato ka ngʼato gi gige lweny,\nkendo ginitongʼ sirniu mabeyo mag sida\nmi giwitgi ei mach.\n8 “Ji moa e pinje mangʼeny nokal e dala maduongʼni kendo ginipenjre kendgi giwegi ni, ‘Angʼo momiyo Jehova Nyasaye timo gima chalo kama ne dala maduongʼni?’ 9 To dwoko nobed: ‘Nikech gisejwangʼo singruok mar Jehova Nyasaye ma Nyasachgi kendo giselamo kendo tiyone nyiseche mamoko.’ ”\n10 Kik uywag ruoth motho kata goyo nduru ne lal mare;\nto onego, uywag malit ne ngʼatno moter e twech,\nnikech ok enoduogi kata\nneno piny mane onywole kendo.\n11 Nimar ma e gima Jehova Nyasaye osewacho kawuoyo kuom Shalum wuod Josia, mane okawo loch bangʼ wuon-gi kaka ruodh Juda, “Osea ka kendo ok nodwogi. 12 Enotho kama gisetere e twech; ok enone pinyni kendo.”\n13 “Mano kaka none malit\nngʼatno magero kare mar dak maonge ratiro,\nutene mamalo e yor mecho\nkoketo jothurgi tiyo maonge chudo.\n14 Owacho, ‘Anagerne an owuon kar dak mara maduongʼ\nka en-gi ute mamalo malach.’\nOmiyo oloso dirisni malach kuome,\nolwore gi fito mar yiend sida,\nkendo obuke gi range marakwaro.\n15 “Bedo gi yiende mag sida\nmangʼeny nyalo miyo ibed ruoth?\nDonge wuonu ne nigi chiemo kod math?\nNotimo gima ratiro kendo nikare,\nomiyo duto nobedo maber kode.\n16 Ne ochungʼ motegno ne joma odhier\nkendo ni gidwaro, kendo duto nobedo maber kode.\nDonge mano e tiend ngʼeya?”\nJehova Nyasaye owacho.\n17 “To wengeu kod chunyu ochikore\nmana e yor yudo ohala gi mecho,\ne chwero remo maonge gi wach\nkuom thiro ji kod lweny.”\n18 Emomiyo ma e gima Jehova Nyasaye wacho kuom Jehoyakim wuod Josia ruodh Juda:\n“Ok giniywage ni:\n‘Yaye, owadwa! Yaye, nyamera!’\nOk giniywage ni:\n‘Yaye, jatenda! Yaye, duongʼ mari!’\n19 Enoyike ka punda,\nmoywa kendo owit oko mar dhorangeye Jerusalem.”\n20 “Dhiyo Lebanon kendo iywag matek,\nmad dwondi winjre Bashan,\nywagi ka ia Abarim,\nnimar joma osiepenigo oseduny matindo tindo.\n21 Ne amiyou siem e kinde mane uparo ni uritoru maber,\nto ne iwacho ni, ‘Ok anachik ita!’\nMa osebedo yori chakre ibed rawera;\n22 Yamo noriemb jokwadhu duto,\nkendo joma osiepeni noter e twech.\nEka wiyi nokuodi kendo nogengʼni\nnikech timbegi maricho.\n23 Un jogo modak Lebanon,\nmodak e ute bao mag sida moger gi malo,\nmano kaka unuywag malit ka rem ochopo kuomu,\nrem machalo gi mar dhako mamuoch kayo!”\n24 Jehova Nyasaye owacho niya, “An Jehova Nyasaye mangima akwongʼora ni kata ne bed ni in Jehoyakin wuod Jehoyakim ruodh Juda, ni in e tere manie lweta ma korachwich, to pod dawuodhi oko. 25 Anachiwi ne jogo madwaro ngimani kendo miluoro. Abiro chiwou ne Nebukadneza ruodh Babulon kod jo-Babulon. 26 Anadiri oko kod miyo mane onywoli e piny machielo, kama onge ngʼama nonywole kuomu, kendo kanyo ema uduto unuthoe. 27 Ok unuduogie piny ma ugombo duogoeni.”\n28 Bende ngʼatni Jehoyakin en ngʼama ojar,\nagulu motore, gino maonge ngʼama dwaro?\nEn angʼo momiyo en kod nyithinde\nnyaka witgi oko e piny ma ok gingʼeyo?\n29 Yaye piny, piny, piny,\nwinj wach Jehova Nyasaye!\n30 Ma e gima Jehova Nyasaye wacho:\n“Kwan ngʼatni ka ngʼama onge nyathi,\nngʼatno ma ok nyal dhi nyime maber,\ne kinde mar ngimane,\nnimar onge gunde mane dhi maber,\nonge manobed e kom duongʼ Daudi,\nkata bed gi loch kendo ei Juda.”


1 Johana ๔:๔\n2 Korintho ๒:๑๑\nmondo kik Satan lowa gi riekone, nikech wangʼeyo chenro mage.\n2 Korintho ๔:๔\nIyie ni nitiere Nyasaye achiel. Mano ber ahinya! To ngʼe ni kata mana jochiende bende yiegino miyo gitetni ka giluor.\nEka muya nokudho wangʼa, mi yier denda duto nojuol.\nJochiendego nosayo Yesu kawacho niya, “Kigolowa kuom ji ariyogi to orwa wadonji ei kweth mag anguro.”\nEka odok kendo oomo jochiende abiriyo mamoko maricho moloye, kendo gibiro gidonj mi gidag kanyo. Bangʼe achien ngima ngʼatno bedo marach moloyo kaka nochal mokwongo. Kamano e kaka biro timore ne tiengʼ marachni.”\nYesu nopenje niya, “Nyingi ngʼa?” Nodwoko niya, “Wan oganda” nikech jochiende mangʼeny nosedonjo kuome.\n1 Korintho ๑๐:๒๐-๒๑\n Ooyo! Awacho ni misango ma jopiny makia Nyasaye timo, gitimo ni jochiende, to ok ni Nyasaye. To ok adwar mondo ubedi e lalruok achiel gi jochiende. Ok unyal madho kikombe Ruoth kaachiel gi kikombe jochiende bende; kendo ok unyal chiemo e mesa Ruoth, ka uchiemo e mesa jochiende bende.\n Negichiwo yawuotgi gi nyigi kaka misango, kendo negichiwogi ne jochiende. Ne gichwero remo maonge ketho, remb yawuotgi gi nyigi, mane gichiwo kaka misango ne kido mag nyiseche mag Kanaan, mi piny nogak nikech rembgi.\n E sa onogo, Ayub noa malo mi oyiecho lepe kendo olielo yie wiye. Eka nopodho piny auma kolemo, kowacho niya: “Ne aa ei minwa ka an duk, kendo abiro dok ka an aduk. Jehova Nyasaye ema nochiwo kendo Jehova Nyasaye ema osekawo; mad nying Jehova Nyasaye opaki.”\n Mogik, beduru motegno kuom Ruoth, kendo kuom tekone maduongʼ. Manreuru gi gige lweny duto mag Nyasaye, mondo eka uchungʼ motegno kutangʼ ne wuond mar Jachien. Nikech wasigu mwakedogo ok gin dhano, to wakedo gi jotelo, kod ruodhi mag piny motimo mudhoni, kaachiel gi lang chuny maricho modak e kor polo.\nTich Joote 19:13-16\n To jo-Yahudi moko mane wuotho koni gi koni kagolo jochiende notemo tiyo gi nying Ruoth Yesu mondo giriemb jochiende kuom ji. Ne gitemo wacho niya, “E nying Yesu ma Paulo yalo, wachiki mondo iwuog oko!” To jadolo maduongʼ moro mar jo-Yahudi miluongo ni Sekewa ne nigi yawuowi abiriyo mane timo kamano. To chiengʼ moro achiel jachien nodwokogi niya, “Yesu to angʼeyo, kendo Paulo bende angʼeyo, to un, to un ngʼa gini?” Eka ngʼat mane nigi jachien-no nopor kuomgi mohewogi duto. Nogoyogi marach mi giringo gia e odno ka gin duge kendo dendgi chwer remo.\n2 Petro ๒:๔-๑๐\n To ka Nyasaye ne ok oweyo ma ok okumo kata mana malaike mane oketho, to ne owitogi e gehena ma en mach ma ok tho, koketogi e mudho mandiwa ka girito kumgi; to kane ok oweyo ma ok okumo koda ka piny machon, e kinde mane omiyo pi oyweyo joma ochayo Nyasaye, to Nowa mane yalo mondo ji otim timbe makare kaachiel gi ji abiriyo mamoko, to ne oreso; to ka Nyasaye nongʼado bura ni Sodom gi Gomora mine owangʼo joma odakie miergo molokore buru, kendo mi oketogi ranyisi mar gima biro timore ne joma ochayo Nyasaye; kendo ka Nyasaye noreso Lut ngʼat makare, mane chunye chandore malit nikech ngima mochido mar joma ne ochayo chik (nikech ne en ngʼat makare, chunye ne chande malit kane oneno timbe maricho ma tiengʼ mane odakgo timo pile ka pile); to ka en kamano, to kare Ruoth ongʼeyo kaka dores joma omiye luor kuom tembe ma giyudo kendo ongʼeyo kaka okano joma richo ni kum chiengʼ Bura, ka gidhi nyime kod kumgi. Mani en adiera kuom jogo machopo dwaro mochido mag ringregi ka gichayo loch. Jopuonj mag miriambogi wengegi tek kendo opongʼ gi achaya, bende ok giluoro kata mana wuoyo marach kuom joma nigi joloch mag polo,\n Eka malaika mar abich nogoyo turumbete, mine aneno sulwe moro mane oselwar e piny koa e polo. Sulweno ne omi kifungu mar bur matut maonge gikone. Kane oyawo burno, iro nowuokie machalo gi ich mach maduongʼ. Iro moa e burno noimo chiengʼ kod boche polo molokore maratengʼ. Kendo bonyo nowuok e yirono mopiyo e piny, to nomigi teko machalo gi teko thomoni manie piny. To nokwergi ni kik giketh lum manie piny kata gimoro mangʼich kata yien, to ginyalo mana hinyo jogo maonge gi kido mar Nyasaye e lela wengegi. Ne ok omigi teko mar negogi to nomigi thuolo mar sandogi kuom dweche abich. To rem mane jogo oyudo ne chalgi mano miyudo ka thomoni okayo dhano. E ndalogo ji nodwar tho, to ok giniyude; ginigomb mondo githo to tho noring-gi aringa. Bonyogo ne chalo gi farese moikore ni lweny. E wigi negirwako gik machalo gi osimbo mag dhahabu, to lend wangʼ-gi ne chalo gi lela wangʼ dhano.\n Negidhi Kapernaum, to kane Sabato ochopo, Yesu nodonjo e sinagogi mi ochako puonjo. Ji nowuoro puonjne, nikech nopuonjo ka ngʼat man-gi teko, to ok ka Jopuonj Chik. To kanyono ei sinagogi ne nitie ngʼat moro mane nigi jachien marach. Ngʼatni noywak matek kowacho niya, “Yesu ja-Nazareth, en angʼo midwaro timonwa? Isebiro mondo itiekwa koso? Angʼeyo ni in Ngʼat Maler Mar Nyasaye!” To Yesu nokwere gi dwol matek niya, “Lingʼ thi! Wuogi ia kuome!” Jachien marachno noyuko ngʼatno mi ogoyo koko gi dwol ma liyore, bangʼe oa oweye. Jogo duto nowuoro ahinya, magipenjore niya, “Ma to en angʼo? Puonj manyien kendo man-gi teko! Ngʼatni chiko koda ka jochiende kendo giwinje.”\n To rangajno tin kendo yorno diny matero ji e ngima, kendo mana joma nok kende ema yude. “Tangʼuru gi jonabi mag miriambo. Gibiro iru ka girwako lep rombe, to gin mana ondiegi mangemo gi eigi. To kit olemo ma ginyago ema ubiro ngʼeyogigo. Bende ji pono olemb mzabibu e yiend kudho, kata olemb ngʼowu kuom oriangʼ? Kamano bende e kaka yath maber nyago olemo maber, to yath marach nyago olemo marach. Yath maber ok nyal nyago olemo marach, kendo yath marach ok nyal nyago olemo maber. Yath ka yath ma ok nyag olemo maber itongʼo igoyo piny kendo iwito e mach. Omiyo kit olemo ma ginyago ema ubiro ngʼeyogigo.\n Eka nodhi Kapernaum, dala manie Galili, kendo chiengʼ Sabato nochako puonjo ji. Negiwuoro puonjne, nikech wechene ne nigi teko. To e sinagogi ne nitie ngʼat moro mane nigi jachien marach. Ngʼatni noywak kogoyo koko matek kowacho niya, “En angʼo midwaro timo kodwa, Yesu ja-Nazareth? Isebiro mondo itiekwa koso? Angʼeyo ngʼama in, in Ngʼat Maler Mar Nyasaye!” Yesu nokwere matek niya, “Lingʼ thi! Wuogi ia kuome!” Eka jachien nogoyo ngʼatno piny e nyimgi duto kendo nowuok ma ok ohinye. Jogo duto nowuoro kendo negipenjore niya, “Ma puonj manade? Kuom teko maduongʼ kod loch, ochiko koda ka jochiende kendo giwuok.” To humb Yesu ne olandore e alwora duto kuonde mokiewo gi gwengʼ mane entie. Yesu noa e sinagogi kendo nodhi e dala Simon. Koro min chi Simon ne nigi tuo midhusi matek, kendo ne gikwayo Yesu mondo okonye. Omiyo nodhi mokulore bute kendo nochiko midhusi mondo oa kendo midhusi noweye. Nochungo oa malo mapiyo kendo nochako miyogi chiemo. Kane chiengʼ podho, ji nokelo ne Yesu ji duto mane nigi tuoche mopogore opogore, kendo noketo lwetene kuom moro ka moro, mochangogi. Moloyo mano, jochiende nowuok oa kuom ji mangʼeny, ka goyo koko niya, “In e Wuod Nyasaye!” To nokwerogi kendo ne ok oyiene jochiendego mondo owuo nikech negingʼeyo ni en e Kristo.\n Nyithindo, winjuru jonywolu kuom Ruoth nikech timo kamano en gima kare. Chik mokwongo man-gi singruok wacho niya, “Luor wuonu gi minu mondo ngimani odhi maber, kendo udag amingʼa e piny.” Wuone kik umi nyithindu bedo gi mirima; to ritgiuru maber, kurieyogi kendo upuonjogi kuom Ruoth. Wasumbini, winjuru ruodhiu mondikou e piny-ka kumiyogi duongʼ gi luor, kendo kutiyo gi chuny ma thuolo, mana ka gima uwinjo Kristo. Kik uwinjgi mana mondo umor wangʼ-gi seche ma ginenou, to mana ka wasumb Kristo, timuru dwaro Nyasaye koa e chunyu. Tiuru gi chunyu duto, mana ka gima utiyo ni Ruoth, to ok ni dhano, nikech ungʼeyo ni Ruoth biro chulo ngʼato ka ngʼato kuom gimoro amora maber ma ngʼato timo, bed ni en misumba kata ngʼama ni thuolo. Un Ruodhi timneuru wasumbiniu machalre. Kik ubwog-gi, nikech ungʼeyo ni Ruoth motelonegi, kaachiel kodu ni e polo, kendo ok odew wangʼ ngʼato. Mogik, beduru motegno kuom Ruoth, kendo kuom tekone maduongʼ. Manreuru gi gige lweny duto mag Nyasaye, mondo eka uchungʼ motegno kutangʼ ne wuond mar Jachien. Nikech wasigu mwakedogo ok gin dhano, to wakedo gi jotelo, kod ruodhi mag piny motimo mudhoni, kaachiel gi lang chuny maricho modak e kor polo. Omiyo manreuru mogik gi gige lweny mag Nyasaye, mondo ka kinde mag richo ochopo to uyud teko mar chungʼ kar tiendu kendo kusetimo madwarore duto to mondo uchungʼ. Emomiyo nyonuru piny motegno, kutweyo nungou gi kamba mar adiera, kendo kurwako tim makare ka gige lweny mag akor, rwakreuru gi ikruok mar lando Injili makelo kwe kaka wuoche e tiendu. Ewi mago duto tingʼuru yie maru ka okumba mugengʼogo aserni makakni ka mach moa kuom ngʼat marach. Kawuru ogudu motegno mar warruok kod ligangla mar Roho ma en wach Nyasaye. To lamuru kuom Roho kinde duto gi kit lamo duto, kendo ka ukwayo. Ka un gima e paro, to beduru mokichore kusiko ukwayo kinde duto ni jomaler duto.